Dan online - Ekonomija: Na kamate otišlo pet Telekoma - 2018-10-23\nEkonomija VLAST JE OD 2006. GODINE DO DANAS PLATILA 633 MILIONA EURA PO OSNOVU TROŠKOVA UZIMANJA KREDITA\nGrafikon o plaćenim kamatama u poslednjih 12 godina Na kamate otišlo pet Telekoma Vlast, koju je sve vrijeme vršio DPS sa koalicionim partnerima, od 2006. godine za kamate je platila 633 miliona eura. Za taj novac su mogli da kupe pet Telekoma, koji su prodali za 115 miliona, 12 Kombinata aluminijuma i da izgrade isto toliko kliničkih centara\n– Trošimo pare koje nemamo. Dati godišnje 100 miliona eura za kamate je nevjerovatno. To su dva Klinička centra (KC), čija izgradnja i opremljenost košta između 40 i 50 miliona eura, a jedan koji imamo je u jako lošem stanju – rekao je Konatar za „Dan”.\n– Kad ih vidite, onako bahate, u crnim službenim autima zatamljenih stakala, kad vidite kako otimaju, namještaju poslove, troše, zapošljavaju nemilice članove porodice, prijatelje, razmislite da oni ne samo što troše naše pare, pare svih građana, oni troše našu budućnost – naveo je Konatar.\nOn je u izjavi za „Dan” kazao i da su podaci o plaćenom iznosu za kamate poražavajući i zabrinjavajući.\n– Ovi podaci još jednom potvrđuju neophodnost ekonomskih reformi i potrebu da se u Crnoj Gori konačno počne voditi odgovorna i domaćinska politika. Ovo što sada radi Vlada na čelu sa DPS-om nije ništa drugo do stavljanje okova budućim generacijama i to moramo što prije promijeniti. Jednostavno, moramo prestati da trošimo pare koje nemamo i aktivno pomoći ekonomski rast, a time i prihode države – rekao je Konatar.\nGrafikon koji je dostavio „Danu” pokazuje da su iznosi koje je država plaćala za kamate na kredite rasli od 2008. godine. Tako su se izdaci za kamate od 2006. godine do 2009. kretali od 21,3 miliona do 25,5 miliona, da bi 2010. bili uvećani na 32,1 milion, godinu kasnije na 45,1 milion, 2012. godine na 56,9 miliona, zatim 2013. na 67,9 miliona. Godine 2014. iznos za kamate je dostigao 75,5 miliona, 2015. bio je 81,8 miliona, godinu kasnije 225 hiljada manje, da bi u 2017. godini dostigao iznos od 98,7 miliona eura, što je ukupno za 12 godina 633,3 miliona eura.


NBA PO: Ukoliko danas izgube, opraštaju se od takmičenja - Sportske novosti\nNaslovna Najave i prognoze NBA PO: Ukoliko danas izgube, opraštaju se od takmičenja\nJedina utakmica danas na programu u NBA jeste 3. utakmica između Utah Jazz i Golden State Warriorsa koja će se odigrati od 2:30 posle ponoći.\nOd 11. marta, ekipa Warriorsa nije izgubila utakmicu na gostovanju, a pritom je dobila 7 utakmica (uključujući i 2 u Portlandu). Kvota da i danas pobede i načine 3-0 u seriji iznosi 1.40, ali i Utah Jazz se pita.\nGordon Hayward konačno je zaigrao i protiv Golden Statea na visokom nivou, ali to nije bilo dovoljno da se izbegnu porazi. Igrač kojem ovog leta ističe ugovor sa ekipom postigao je 33 poena u prošlom meču, a danas će morati da pruži sličnu partiju ukoliko misle da produže seriju. Startni plejmejker koji je propustio prošli meč je upitan i danas – George Hill.\nNa meču se očekuje prema kladionicama oko 208 poena, a samim tim nema mesta za astronomski poenterske partije zvezda Warriorsa koji su navikli da igraju u brzom ritmu.\nCurry je u dosadašnja 2 meča zabeležio 22 i 23 poena, Durant je imao 17 i 25, dok je Klay Thompson zabeležio 15 i 14.\nPrethodni tekstInformacije za kladioničare (6. maj)\nSledeći tekstRubin i Ufa nastavljaju niz golova sa obe strane?


Novi poslovni objekat u Beogradu sa parking mestima za bicikle, tuševima i restoranima\nIgor Conić, 20.08.2012. 0 1 min za čitanje\nTim srpskih arhitekata uveo Beograd u klub svetskih metropola sa najsavremenijim poslovnim objektima.\nNa osnovu projektnog zadatka koji je sastavila stručna ekipa srpskog ogranka belgijiske kompanije Delhaize i belgijska firma AOS, a rezultat je intervjuisanja velikog dela zaposlenih i potreba klijenta, tim stručnjaka iz biroa A3 Architects je za kompaniju Delhaize-Europe Serbia, osmislio jedan od najsavremenijih poslovnih prostora u okruženju. Regionalna cetrala od oko devet hiljada kvadratnih metara i preko osam stotina radnika, projektovana je po najstrožim evropskim i svetskim standardima.\n„Zgrada je potpuno digotalizovana, a na raspolaganju su vam najsavremeniji interaktivni sistemi koji svakodnevni rad čine lakšim. Čitav objekat je organizovan kroz vise „landscape officea“ a svaki od njih ima takozvani „bubble“ (balon), prostoriju koju inače možete naći u kompanijama poput „Microsoft“ korporacije, u kojoj se možete izolovati onda kada vam je potrebna potpuna tišina i koncentracija“, rekao je Aleksandar Mitić iz „A3 Architects“.\nObjekat ima tri sprata i preko trideset različitih tipova sala za sastanke. U velikoj meri su korišćeni prirodni materijali, vodilo se računa o ekološkom aspektu, kao i o uštedi električne energije. Zaposlenima su na raspolaganju uz garažu i parking mesta za bicikle, tuševi, restoran, dok svaki otvoreni prostor ima svoj „coffee corner“ gde se možete opustiti i popričati sa kolegama. Ukoliko neko poželi da pauzu iskoristi za džoging, u blizini se nalazi i atletska staza.\n#A3 Architects #AOS #Delhaize #Delhaize-Europe Serbia #kancelarije #poslovni prostor\nBesplatna legalizacija nelegalnih objekata\nVrdnička kula: Novo etnoselo na Fruškoj gori\nU Višegradu prezentacija projekta Kamengrada\nRekonstrukcije zgrade Legata „Petra Lubarde“ na Dedinju\nArhitektura, Novi objekti\nPočela izgradnja grčke pravoslavne crkve na mestu srušenih bliznakinja


Franck grupa zabeležila rast od 8% - TU Magazin\nFranck grupa zabeležila rast od 8%\nBy redakcija on\t Aug 12, 2017 PROMOCIJE, VESTI\nFranck grupa zabeležila rast od 8% – Dobrim rezultatima doprinosi i povratak čuvene kafe na srpsko tržište\nHrvatska Franck grupa saopštila je da je u prvoj polovini ove godine, uprkos padu prodaje kroz kanale Agrokora, zabeležila rast od 8% u odnosu na isti period prošle godine, te je dodatno povećala prodaju i tržišne udele u najznačajnijim kategorijama proizvoda, kako u Hrvatskoj, tako i na najvećim izvoznim tržištima.\nPrema poslednjim podacima analitičke kuće Nielsen, kompanija je u drugome kvartalu u Hrvatskoj uspela da dodatno poveća prodaju u kategoriji mlevene kafe, čaja i u kategoriji instant cappuccina, s brendovima Franck cappuccino i Gloria.\nKompanija beleži rast i na izvoznim tržištima. Uz tržišta Srbije i Crne Gore, na koja se Franck vratio početkom godine, dodatno je ojačana regionalna prisutnost u Albaniji i Makedoniji gde je kompanija jedan od lidera u HoReCa kanalu.\n– Rast od 8% u prvoj polovini ove godine svrstava nas u kompanije s najvećim rastom u kategoriji velikih kompanija. Ostvarili smo rekordne prodajne rezultate na najvažnijim tržištima, a trend dvocifrenog rasta izvoza iz 2016. nastavlja se i u ovoj godini – izjavio je Ivan Artuković, član Uprave Francka, navedeno je u saopštenju.


U spornim komentarima se novinari nazivaju "ološem koji je za batine", "miševima koje plaćaju da truju i uništavaju ovaj napaćeni narod" ili se dovode u vezu sa "onima koji su nas bombardovali i zbog kojih nam se rađaju i boluju naša dečica".\nNačelnik niške policije Srđan Grekulović je potvrdio da su inspektori odmah pokrenuli istragu i prikupili dokaze, a da se očekuje i reakcija tužilaštva.Načelnik niške policije Srđan Grekulović je potvrdio da su inspektori odmah pokrenuli istragu i prikupili dokaze, a da se očekuje i reakcija tužilaštva.\nVredi pomenuti da su sporni komentari usledili nakon što je objavljen tekst ooptužbama zamenika gradonačelnika Niša Ljubivoja Slavkovića da su novinari Južnih vesti "strani plaćenici", da zna ko su njihovi "nalogodavci", kao i da zna koliko je puta urednik Predrag Blagojević bio "preko bare".\nGradonačelnik Zoran Perišić odbio je da komentariše izjave svog zamenika, a pitanje da li podržava ili osuđuje takvo ponašanje za njega je bilo smešno.\nBilo koji vid uvrede upucen predstavnicima medija je neprihvatljiv u savremenom društvu, a posebno ako je upućen od strane nosioca javne funkcije, ocenjuje predsednik niškog Odbora za ljudska prava Dragan Đorđević.\n- Nosioci javnih funkcija su u obavezi da svojim ponasanjem i izjavama dodatno utiču na stvaranje okruženja koje će omogućiti nezavisnost i bezbednost novinara, a ne da podstiču stereotipe i atmosferu iz ne tako davne prošlosti, koje mogu imati ozbiljne posledice - kaže Đorđević.


10:00 >> 10:04\nIdeja o povezivanju Karađorđeve ulice sa Kosančićevim vencom rodila se pre dve godine, a nedavno je Skupština grada usvojila odluku o izgradnji lifta u tom\nIdeja o panoramskom liftu koji će spajati pristanište na Savskom keju sa centrom grada, odnosno renoviranu Karađorđevu ulicu sa Kosančićevim vencom, rodila se pre dve godine, a nedavno je Skupština grada usvojila odluku o njegovoj izgradnji. Tako će on, uz brodove koji će saobraćati Savom i Dunavom, predstavljati deo sistema javnog prevoza.\nIpak, malo ko zna da su zidine koje se “penju” uz strminu ka Kosančićevom vencu, koje će sada biti deo panoramskog lifta, pre 150 godina bile namenjene za teret i prenos robe koje se doprema putem reka.\nLift je tako radio sve do početka Prvog svetskog rata.\nFoto: 24sedam/Goran Sivački\nSredinom 19. veka pojavila se potreba za pravljenjem neke vrste lifta koji bi služio da se velike količine tereta podižu u tadašnji grad, odnosno do Kalemegdanske tvrđave.\nTada su se, duž Karađorđeve ulice, s obe strane lifta, nalazili lagumi, odnosno magaze gde se smeštala roba da što duže traje, dok su se ispod zemlje nalazile prostorije u kojima se čuvala hrana tokom zime.\nTokom vremena, u te lagume su se uselili srpski i cincarski trgovci koji su u njima pravili svoje magaze.\nSredinom 19. veka pristaništa i skladišta bila su zatrpana raznom robom, pa se krenulo u realizaciju neke vrste teretnog lifta, jednostavne, ali efikasne konstrukcije, kako bi se veće količine tereta podizale do Kalemegdanske tvrđave, oko koje se Beograd ugnezdio.\nI vek i po kasnije ostaje nepoznanica ko je tačno izgradio ovaj neobični lift. Takođe, nije ni poznato kada je on prestao da radi, ni koliko je stotina, pa i hiljada tona prebacio sa obala na Kosančićev venac.\nVerovatno je vremenom, sa proširivanjem varoši i probijanjem novih ulica, prestala potreba za njim.\nProstorna kulturno – istorijska celina Kosančićev venac, istorijska urbana celina u prestonici, proglašena je 1971. godine za kulturno dobro, kao područje najstarijeg kompaktnog srpskog naselja u varoši, kao prvi razvijeni upravni, kulturni, duhovni i ekonomski centar glavnog grada u obnovljenoj srpskoj državi i kao deo savremenog Beograda sa osobenim ambijentalnim i likovnim kvalitetima.\nJedan od najstarjih tragova nekadašnje urbane matrice predstavlja pravac Velikih stepenica, koji se nalazi u neposrednoj blizini budućeg panoramskog lifta.\nPoznato je da su se, usled velike prirodne denivelacije između platoa Kosančićevog venca i Karađorđeve ulice, pešački tokovi, kroz istoriju, odvijali stepenicama.\nUređenje Kosančićevog venca: U planu je rušenje nekoliko objekata\nU tom kontekstu napravljen je plan, kojim su predviđena i nova stepeništa za potrebe pešačke komunikacije između grebena i priobalja reke Save, kao i javni liftovi.\nLift koji je planiran uz Velike stepenice, predviđeno je dimenzionisati tako da u njega stane minimalno jedna osoba sa biciklom. Tokom dalje razrade, navodi se u planu, potrebno je razmotriti ozelenjavanje prostora oko Velikih stepenica.\nRadovi zavrću slavine: Delovi dve begradske opštine sutra bez vode\nKarađorđeva Kosančićev venac lift stepenice\nMC Stojan na aerodromu doživeo peh: Stajao sa stvarima u naručju sve dok ga prijatelji nisu pokupili!\nLegende ponovo zajedno: Bliski susret Novaka i Federera


Stomatološka Ordinacija Dental M - Zubni Nakit\nEstetska stomatologija zubni nakit\nUkoliko želite i imate potrebu da Vaš osmeh učinite još atraktivnijim, Stomatološka ordinacija Dental M Vam nudi uslugu ugradnje veoma popularnog zubnog nakita.\nViše o estetskoj stomatologiji pročitajte na Dental M Blog.\nRazličite veličine i materijali kamenčića koji se ugrađuju ili lepe, u zavisnosti od toga da li se postupak radi na prirodnim ili veštačkim zubima, zadovoljiće potrebe svakog pacijenta koji želi da svojim zubima i osmehu doda jednu posebnu notu atraktivnosti.\nVažno je napomenuti da je postupak ugradnje zubnog nakita na prirodnim zubima potpuno bezbolan a kamenčić može da se održi na Vašim zubima do mesec dana a ne retko se dešava da taj period bude i duži od 6 meseci pa čak i do godinu dana.\nTakođe veoma je važno reći da zubni nakit ni u kojem slučaju ne oštećuje zubnu gleđ i ne smeta pri svakodnevnoj higijeni usta i zuba.\nZubi i vrste kamenčića koji se mogu koristiti:\nŠtras - prirodni zubi\nCirkoni - veštački zubi\nBrilijanti - veštački zubi\nRubini - veštački zubi\nUkoliko pacijent želi da mu se u zube ugrade dragi ili poludragi kamenčići potrebno je da ih lično obezbedi.


VUČIĆ: AMERIKANCIMA SAM REKAO DA PRIZNANjE KOSOVA NE DOLAZI U OBZIR | SRNA\nVUČIĆ: AMERIKANCIMA SAM REKAO DA PRIZNANjE KOSOVA NE DOLAZI U OBZIR\nBEOGRAD, 21. AVGUSTA /SRNA/ - Predsjednik Srbije Aleksandar Vučić rekao je da to što SAD traži međusobno priznanje Beograda i Prištine suštinski nije velika novost i dodao da je svojim sagovornicima u SAD prenio stav da takve stvari ne dolaze u obzir.\n"Rekao sam šta su naši stavovi, te da mogućnost da Albanci dobiju sve, a da Srbi ništa, da mi njih priznajemo - takve stvari ne dolaze u obzir, možda sa nekim drugim rukovodstvom", rekao je Vučić za RTS.\nOn je istakao da je važno da se razgovori sa Prištinom nastave i da se tako preduprijedi destabilizacija prilika, te dodao da Srbija neće mijenjati format razgovora.\n"Ako mislite da bilo ko može da utiče na Prištinu na bilo koji način, a da nisu Amerikanci, onda se mi svi grdno varamo. Moramo da budemo dovoljno snažni i razumni, ozbiljni i da dobro znamo šta je realno i šta je ono što moramo da uradimo da bi sačuvali mir, vitalne državne i nacionalne interese, ali i da bi ekonomija mogla da napreduje", rekao je Vučić.\nGovoreći o ukidanju taksa kao preduslovu za nastavak dijaloga, Vučić je rekao da je moguće da Priština ukine takse koje je uvela na robu iz centralne Srbije u decembru i da to učini uz jak pritisak SAD.\n"Prestiž i glasove na Kosovu među Albancima dobijaju oni koji govore najgore o Srbiji i predsedniku Srbije, neretko i o srpskom narodu, tako da je iluzorno očekivati da bilo ko od njih u takvim uslovima traži nešto što je vrlo racionalno, normalno - da se ukinu takse koje su anticivilizacijska mera", rekao je Vučić.\nOn je rekao da su mu njegovi sagovornici u SAD čestitali na odličnim ekonomskim rezultatima i naveo da može da se dogodi da će Srbija po obimu direktnih stranih investicija premašiti prošlu godinu koja je bila rekordna.\nPrema njegovim riječima, da bi Srbija sve to sačuvala mora da vodi pametnu, promišljenu i mudru politiku.


Blog - Totem Tim Led Market\nAluminijumski profili i led traka za rasvetu prostora\nAluminijumski profili i led traka se sve više koriste za rasvetu prostora. Predstavljamo vam nekoliko ideja za uređenje rasvete vašeg doma.\nUređivanje prostora i rasvete – zonski prekidači\nUređivanje prostora i rasvete pruža željeni komfor unutrašnjeg i spoljašnjeg prostora dok zonski prekidači obezbeđuju dodatnu funkcionalnost.\nDezinfekcioni tuneli u borbi protiv COVID-19\nDezinfekcioni tuneli kao podrška u borbi protiv virusa i bakterija iz razloga proglašenja globalne pandemije zbog COVID-19.\nRasveta i reklame – City Light pano\nCity Light pano je jedna od platformi koje služe za oglašanje. Postoje nekoliko modela City Light panoa, jednostrani ili dvostrani, fiksni ili rotirajući.\nPlafonski ventilatori za rashlađivanje i osvetljenje\nLED rasveta u izradi saobraćajnih znakova\nLED rasveta se konstantno razvija pa se samim tim i njena primena širi na razna polja poslovanja i svakodnevnog života. Ovom prilikom vam predstavljamo korišćenje LED rasveta u izradi saobraćajnih znakova.\n3D svetleća slova i LED Neon Flex crevo\n3D svetleća slova i LED Neon Flex crevo za ispis teksta su samo neki od metoda za kreiranje svetlećih reklama. Reklamiranje firme, brenda ili usluge je sastavni deo poslovanja. Što bolje smišljena reklamna poruka može doneti značajnu prednost na današnjem tržištu...\nIzrada i postavka svetleće reklame – Mobilland\nIzrada i montaža reklame, na osnovu navedenog, je poprilično kompleksan poduhvat. Potrebno je sklopiti sve informacije u jednu celinu i napraviti konkretan plan. Tek tada možemo pristupiti samoj izradi i montaži reklame i očekivati uspešan ishod bez problema.\nOsvetljenje spoljnog prostora – Teniski teren\nOsvetljenje spoljnog prostora uspešno se rešava upotrebom LED reflektora. Jačina reflektora zavisi od površine prostora i visine montaže...


Kosovo: Podignuta optužnica za terorizam protiv 9 osoba\nSpecijalno tužilaštvo Kosova podiglo je optužnicu protiv 9 osoba zbog terorizma koji su sarađivali sa Ljavdrimom Muhadžerijem.\nNa osnovu optužnice, optuženi su sa ciljem da zatraše populaciju, destabilizuju i unište temeljne političke, ustavne, ekonomske i socijalne strukture država na Balkanu, „svesno odgovorili pozivima pripadnika terorističke organizacije 'Islamske države', optuženog Ljavdrima Muhadžerija, da izvrše teroristička dela“, stoji u saopštenju tužilaštva.\nOva grupa je planirala, pored ostalog, da izvrši teroristički napad protiv igrača i navijača Izraela koji su trebali da budu u albanskom gradu, Skadar, na utakmici Albanije i Izraela 12. novembra 2016.\nTužilaštvo je navelo da su njih devetorica optuženi za krivično delo „izvršenje terorističkih dela“.\n„Nekoliko optuženih je tokom oktobra 2016., na zahtev optuženog Ljavdrima Muhadžerija, sa kojim su bili u kontaktu putem interneta, pripremali teroristički napad na Kosovu, kako bi, u dogovoru sa istim, planirali teroristički napad – atentat na međunarodna lica ili zvaničnike bezbednosnih institucija, tako što je optuženi L.G. počeo da se interesuje o kupovini automatskog oružja, za koje je optuženi Muhadžeri, putem svojih još uvek neidentifikovanih ljudi, trebao da pošalje optuženom A.A. novac u visini od 1500 eura“, dodaje se u saopštenju.\nOvim su optuženi počinili krivično delo o uvozu, izvozu, snabdevanju, transportu, proizvodnji, razmeni, posredstvu ili neovlaštenoj prodaji oružja.\nU saopštenju se dodaje da je među optuženima bilo i lica koji su učestvovali u terorističkoj grupi Al Nusra.\nInače, porodica Ljavdrima Muhadžerija iz Kačanika prošle nedelje je potvrdila da je Ljavdrim Muhadžeri ubijen u Siriji u vazdušnim napadima SAD-a.


Slobodan Vasković - Sa druge strane...: DIPLOMACIJA/ZAPISNIK SA SJEDNICE PIC-A OTKRIVA: Britanci ne žele praštati Dodiku, Francuzi mu blagonakloni\nDIPLOMACIJA/ZAPISNIK SA SJEDNICE PIC-A OTKRIVA: Britanci ne žele praštati Dodiku, Francuzi mu blagonakloni\nAmbasada Velike Britanije u BiH, na posljednjoj sjednici Vijeća za implementaciju mira, zatražila je da Međunarodna zajednica Miloradu Dodiku uputi jasnu poruku, da rušenje institucija BiH - "neće biti oprošteno".\nPodsjećamo, uz posredovanje tadašnjeg šefa Delegacije EU u BiH - Larsa Gunnara Vigemarka, 5. avgusta ove godine Milorad Dodik, Dragan Čović i Bakir Izetbegović potpisali su Principe za uspostavu vlasti na državnom niovu. Kao rok za provedbu tog sporazuma naveli su 5. septembar. Međutim, predsjedavajući Predsjedništva BiH Željko Komšić saopćio je da on neće gasati za imenovanje mandatara ukoliko se, prethodno, u središte NATO-a ne pošalje Godišnji nacionalni plan /ANP/.\nKasnije mu se, u tome, pridružio i bošnjački član Predsjedništva Šefik Džaferović, zbog čega do isteka roka nije imenovan mandatar. Milorad Dodik je saopćio da on nikad neće pristati na slanje ANP-a, te da će nakon 5. septembra razmotriti oduzimanje nadležnosti državnim institucijama.\nZa svoje postupke dobio je apslutnu podrušku Ambasade Ruske Federacije u BiH. No, ono što je interesantno - stavovi Ruske Federacije skoro su identični i stavovima predstavnika Evropske unije u Vijeću za implementaciju mira u BiH.


Vučić zatražio: Pokažite mi papir koji omogućava formiranje vojske Kosova – www.radiobalkanfox.com\nVučić zatražio: Pokažite mi papir koji omogućava formiranje vojske Kosova\nNe postoji nijedan pravni međunarodni akt koji može da opravda formiranje oružanih snaga Kosova, rekao je danas predsednik Srbije Aleksandar Vučić.\nOn je naglasio da će se Srbija tome suprotsavljati, dodajući da je taj stav nedvosmisleno preneo i visokom američkom zvaničniku Vesu Mičelu.\nVučić je rekao da je zahvalan Mičelu i na razgovoru o toj temi, koji je, kako je naveo, bio otvoren, ali se obratio prisutnima na pres konferenciji, ljudima u EU, SAD, svima, pozivom da mu pokažu „jedan jedini papir na osnovu kog se forimiraju oružane snage Kosova, a da to ima potporu u međunarodnom pravu“.\n„Ne postoji i ne može da ga izmisli niko ni u SAD, ni u EU. U skladu s vojnotehničkim sporazumom iz Kumanova, nikakve vojne snage Kosova ne mogu da postoje, samo KFOR može da postoji“, poručio je.\nÐurić: I mi imamo paket za Kosovo i Metohiju\n„Ja zato pitam sve naše goste da i navedu jedan član, paragraf koji daje za pravo bilo kome da takvu vojsku formira“, upitao je Vučić , a zatim poručio:\n„Oni to zasnivaju na tome što su priznali nezavisnost Kosova, Amerikanci prema tome imaju poseban odnos i posebne veze s Kosovom, i pošto ih priznaju smatraju da imaju pravo da formiraju snage bezbednosti“.\nKonačno rešenje za južnu srpsku pokrajinu? Amerika spremila specijalni „kosovski paket“ za Vučića!\n„Moj je posao da štitim naše interese i da govorim u skladu sa zakonom, a osim toga ne mislim da bi takav potez (formiranje kosovskih bezbednosnih snaga) doprineo bilo čijoj stabilnosti u regionu“, zaključio je.\nĐurić: „Pitanje KiM egzistencijalno je pitanje za našu zemlju“\nMislili ste da je zima prošla? Prevarili ste se, „smrznućete se“ kad vidite šta RHMZ prognozira već narednih dana\nVučić: Naše stavove o Kosovu Mičel nije samo saslušao, već je i želeo da ih čuje! (VIDEO)\n17. марта 2018., 15:42


Zamenjene bebe u Kliničkom centru Crne Gore – NovostiDana.rs\nIz porodilišta Kliničkog centra Crne Gore žena je otpuštena sa tudjom bebom, zbog čega je pokrenut diciplinski postupak protiv odgovorne medicinske sestre, prenela je danas Radio Televizija Crne Gore.\nPorodilja i odgovorna sestra nisu primetili da je beba zamenjena i da majka i dete nemaju isti broj, a zamenu je otkrio otac, prenosi taj portal.\nRoditelji su se vratili u porodilište i preuzeli svoju bebu, Klinički centar je potvrdio zamenu i najavio sankcije prema odgovornoj sestri.\n„Prilikom otpusta, medicinska sestra, kao i porodilja, nisu primetile da majka i beba nemaju isti broj. Propust je nastao zbog nesavesnog i neodgovornog rada, jer se sestra nije pridržavala procedure i protokola u vezi sa otpustima porodilja i novorodjenčadi. Navedeni propust je odmah uočen i otklonjen“, saopšteno je iz Kliničkog centra (KCCG).\nIz bolnice najavljuju disciplinski postupak protiv odgovorne sestre i oštriju kontrolu prilikom otpusta beba, prenosi RTCG.\n„Ubuduće će prilikom otpusta, pored majke, pristvovati još tri osobe sa klinike (jedan neonatolog i dve medicinske sestre)“, saopšteno je iz KCCG.\nU KCCG napominju da je to prvi put da se takav propust desio u njihovoj ustanovi.\n„Koristimo i ovu priliku da se još jednom izvinimo porodilji zbog neprijatnosti“, saopštili su iz KCCG.\nРАДОВИ У ТОКУ НА СЕКТОРУ 4, ОБИЛАЗНИЦЕ ОКО БЕОГРАДА\nМинистар културе и информисања Владан Вукосављевић и Власник Пинка Жељко Митровић „ушли” су у полемику која је почела изјавом министра да ријалити...\nPredsednik Srbije Aleksandar Vučić izjavio je danas da će predsednik Kine Si Djinping po treći put posetiti Beograd."Dva puta sam pozvao predsednika...\nU Srbiji će se od danas primenjivati veće cene putarine na autoputevima za vozila sa stranim tablicama, najavili su Putevi Srbije. Nove...\nDva radnika poginula su danas na gradilištu "Beograda na vodi", kada su pali sa 22. sprata, potvrdjeno je agenciji Beta u Ministarstvu...\nГрза је речица која настаје на јужним обронцима Кучајских планина, а улива се у реку Црницу, десну притоку Велике Мораве и...\nU Srbiji 600.000 ljudi ima problem sa sterilitetom\nZa samo 14 godina u Srbiji pola miliona stanovnika manje Da bismo obnovili stanovništvo u Srbiji potrebno je da skoro svaka druga...


liječenje - Srpskainfo\nProgram Svjetske zdravstvene organizacije (SZO) da se siromašnijim zemljama obezbijedi pravičan pristup vakcinama, testovima i tretmanima protiv kovida-19, sada ima za cilj da obezbijedi antivirusne lijekove za pacijente sa blagim simptomima po cijeni od 10 američkih dolara po tretmanu.\nSTRAH OD MOGUĆIH KOMPLIKACIJA Mladić koga je upucala ROSU u Zvečanu prebačen u Beograd\nSrećko Sofronijević, Srbin koji je teško povređen od strane specijalne policije tzv. Kosova u neredima 13. oktobra, prebačen je na liječenje u Beograd.\nStefan Subotić (23) iz Belegiša, kome se leukemija ponovo vratila, moli sve ljude dobre volje da mu pomognu u sakupljanju novca neophodnog za lijek.\nDušan Jovanović za mjesec dana će napuniti 27 godina, a ovaj mladić iz Novog Pazara već dvije godine se bori sa opakom bolešću koja ga je prikovala za krevet i onemogućila da vodi normalan život.\nMnogi ne znaju kakva je bol u srcu, kada ste bespomoćni, nemoćni, kada su vam vezane ruke, ne možete da pomognete svome djetetu i to traje godinama unazad.\nMaleni dječak, Viktor Todorov (4) boluje od cerebralne paralize, hipertonus mišica, hidronefroza bubrega, mikrocefalija, epilepsija...\n"Teško je gledati svoje dijete kada ima epi-napad, a ne možete ništa" Mala Lana nas treba u borbi za kvalitetniji život, očajni roditelji MOLE ZA POMOĆ\nDomaći ljekari su se lavovski borili za Lanu, ali jedina specijalizovana dječija klinika za tuberoznu sklerozu nalazi se u SAD, za šta je potrebno 270.000 dolara, kaže majka djevojčice.\n"Da je živa, bila bi prava djevojka" Dijanini (5) roditelji poslije 10 godina konačno dočekali pravdu\nOsnovni sud u Vranju, poslije 10 godina suđenja, nedavno je izrekao presudu specijalisti otorinolaringologu Darku Civkarovskom i anesteziologu Slaviši Kanačkom, ljekarima Zdravstvenog centra Vranje, povodom smrti male Dijane Marinković.\nMILION MARAKA VIŠE Đajić: Novi dobavljač kiseonika daleko skuplji od prethodnog\nGeneralni direktor Univerzitetskog kliničkog centra (UKC) Republike Srpske Vlado Đajić izjavio je da, ukoliko se znatno poveća broj pacijenata kojima je potrebna terapija kiseonikom, neće biti moguće snabdijevanje ovim lijekom, jer su cijene sadašnjeg dobavljača daleko veće u odnosu na prethodnog.\nMala Helena Gavran, koja uskoro puni šest godina, za čije se izliječenje ujedinila cijela Srbija, na veliku žalost svih, svoju borbu kreće ispočetka jer se surova bolest vratila.\nTromjesečna Vanja Malović još jedno je dete u Srbiji kojem je dijagnostikovana spinalna mišićna atrofija, i za njeno liječenje potrebna je velika suma novca.\nProf. dr Zoran Perišić, direktor UKC Niš, gdje je od kovida preminula trudnica Jovana Petrović (20) iz Knjaževca, koja je bila u četvrtom mjesecu i nosila blizance, kaže da je, nažalost, izgbuljen još jedan mladi život uprkos tome što su ljekari dali sve od sebe da je spasu.\nMala Sanja (1) nas treba za svoj prvi osmijeh: Djevojčici potrebna pomoć za liječenje teških dijagnoza\nDr Pintarić savjetuje: Evo šta je normalan srčani ritam, a kada morate da potražite MEDICINSKU POMOĆ\nNormalni srčani impuls potiče iz sinusnog čvora koji se nalazi na ušću gornje šuplje vene u desnu pretkomoru srca. Sinusni (sinoatrijalni) čvor je prirodni elektrostimulator, a njegova aktivnost zavisi od nervnog sistema i hormona koji cirkulišu.


Gradiska.com - Sezona klizanja završena u Gradišci\nutorak, 22 januar 2019 12:49\nSezona klizanja završena u Gradišci\nIako su sadržaji u Zimskom gradu u Gradišci završeni 13. januara koncertom grupe „The Frajle“ tu su i dalje novogodišnji ukrasi kao i klizalište. Međutim ljubitelji klizanja neće moći uživati u ledu, jer sezona 21. januara završena.\n„Malo smo produžili u odnosu na Zimski grad, imajući u vidu da je nastava u školama počela juče,pa smo ostali da učenici uživaju u klizalištu. Prethodnih dana bila je dobra posjeta oko 7 ili 8 hiljada. Mi smo zadovoljni, mislim da su i građani“ rekao je Sandro Zeničanin, direktor KP „Vodovod“ Gradiška.\n„Trudićemo se da Gradišci kao komunalno preduzeće ostavimo nešto za naradeni period te smo sa načelnik opštine i administracijom dogovorili da kupimo klizalište“, kaže Zeničanin.\nU sklopu program Zimskog grada koji je zvanično počeo 15. decembra 2018. godine orgnizovani su brojni koncerti, raznovrsne aktivnosti i programi za djecu. Tu je bila i ugostiteljska ponuda.\nU programu su učestvovali Zavičajni muzej, Narodna biblioteka, Kulturni centar, KUD „Kolovit“, Dječiji hor „Vrapčići“, Banjalučki tamburaški orkestar, OMŠ „Branko Smiljanić“, Plesni studio „Dance step“, Plesni klub „Ritam“ i rok grupe.\nOrganizatori manifestacije „Zimski grad“su JU „Kulturni centar“, Opština Gradiška, Turistička organizacija Gradiška i Zavičajni muzej Gradiška.\nViše iz kategorije: « Stanje na putevima zadovoljavajuće - poručuju iz "Gradske čistoće"\tPovećan broj pacijenata sa respiratornim infekcijama »


Mogherini: Dijalog Srbije i Kosova težak, ali moguć - Index.ba\nUtorak, 24. Novembra 2020\nNaslovnica Region Mogherini: Dijalog Srbije i Kosova težak, ali moguć\nMogherini: Dijalog Srbije i Kosova težak, ali moguć\nVisoka predstavnica za vanjsku politiku i sigurnost EU-a Federica Mogherini sastala se sa austrijskim predsjednikom Alexanderom Van der Bellenom sa kojim je razmijenila stavove o nedavnim kontaktima koje je on imao, posebno u vezi dijaloga Beograda i Prištine.\nOna je dodala da su podrška koju Austrija i on lično daju u ovom smislu veoma značajni, objavljeno je na internetskoj stranici Mogherini.\n“Ja ću imati novi krug dijaloga za predsjednicima Srbije Aleksandrom Vučićem i Kosova Hashimom Thacijemu Briselu u petak 7. septembra. Nastavićemo sa teškim ali kako sam već rekla mogućim razgovorima u vezi pravno obavezujućeg sporazuma”, rekla je Mogherini, prenosi Al Jazeera.\nOna je dodala da su naglasak koji Austrija i austrijsko predsjedavanje Vijeću EU-a stavljaju na Zapadni Balkan i njegovu perspektivu u EU izuzetno važni.\n“Ja lično vjerujem da projekat EU neće biti kompletan dok Zapadni Balkan ne bude dio naše porodice, to nam govore geografija, historija ali i ekonomija,kao i sigurnost – jer ne možemo zaboraviti šta se tamo desilo prije samo par decenija. U našem je interesu da ostavimo vrata otvorena i da se oni priključe porodici, ukoliko ispune uslove,” rekla je ona.\nPrethodni članakMesić: Zagreb i Beograd kalkuliraju s cjelovitosti BiH\nNaredni članakOdbornik Skupštine Novog Sada pojavio se sa četničkom kokardom: Komunizam i fašizam su isto\nU sarajevskom naselju Nedžarići zbog krađe mobitela uhapšen migrant\nDodik i Čović neće imati miran san: Njemačka dala punu podršku...\nNakon najave moguće saradnje SDA i PDA: Šta kažu čelni ljudi...\nŽeljezničar objavio vrijeme i mjesto sahrane Admira Džubura\nInzko pred UN-om: Dejton i Ustav BiH se diskriminišu zbog različitih...\nKazna i do tri godine zatvora: Zaraženi vladika David na Irinejovoj...\nZvizdić: Obavezni smo da znamo i čuvamo istinu o identitetu BiH


Autor: admin · 05/05/2016\nMilutin Popović, predsjednik Odbojkaškog saveza Bosne i Hercegovine i Zdeslav Barač, predsjednik Hrvatskog odbojkaškog saveza i član borda CEV-a, razgovarali su danas u Odžaku o inicijativi za zajedničku kandidaturu odbojkaških saveza Bosne i Hercegovine i Hrvatske za organizaciju U19 Evropskog prvenstva 2020. godine (juniorke).\nMilutin Popović, predsjednik Odbojkaškog saveza Bosne i Hercegovine, istakao je da dva saveza imaju izuzetno dobru saradnju.\n„Naša saradnja ogleda se prije svega kroz podršku Odbojkaškog saveza Hrvatske i angažovanje njihovih stručnjaka u projektima i programima edukacije trenera i sudija. Praksa je u CEV-u da se daje veća podrška ukoliko se dva saveza kandiduju za organizaciju evropskih takmičenja. Mi imamo sve uslove da Evropsko prvenstvo organizujemo na kvalitetan način, imamo izuzetno dobru saradnju, imamo određena iskustva iz prethodnog perioda. Takođe imamo prostor koji je geografski povezan tako da kroz projekte prekogranične saradnje možemo stvoriti uslove da organizujemo takmičenje na kvalitetan način“, rekao je Popović.\nZdeslav Barač, predsjednik Hrvatskog odbojkaškog saveza, takođe smatra da je ovo kvalitetna inicijativa za oba saveza.\n„Ovo bi bila vrlo važna stvar za naše obje odbojkaške obitelji i u Bosni i Hercegovini i kod nas u Hrvatskoj. I jedni i drugi imamo dobru bazu u ženskoj konkurenciji. Oraganizacijom jednog ovako velikog takmičenja još više bismo pobudili interes kod djevojčica da se bave ovim sportom. Mi i savez Bosne i Hercegovine smo i geografski i istorijski usmjereni jedni na druge, i jedni i drugi se borimo sa sličnim problemima, a uvijek je lakše sve probleme rješavati zajedno. Pogranična saradnja vrlo je značajna, mi moramo tražiti nove načine kako unaprijeđivati naš rad, našu saradnju i našoj omladini omogućiti da se bavi sportom“, rekao je Barač.\n„Evropska odbojkaška konfederacija posebno podržava projekte za mlade, a jedan takav projekat je „CEV Ljetni festival za mlade“. Mi u BiH u kontinuitetu svake godine organizujemo taj festival, prvi je bio u Brčkom, zatim u Sarajevu, a ove godine će biti u Laktašima. Bilo bi značajno da ovim aktivnostima damo kvalitetan okvir. Naredne godine taj festival je planiran u Posavini, a u okviru toga će biti ostvarena saradnja koja prevazilazi okvire sportskog takmičenja. Sve što se radi u ovom prostoru može da se uklopi u ono što radi Turistička zajednica Posavine sa obje strane Save“, dodao je Popović.\nNa današnjem sastanku potvrđeno je opredjeljenje za dalju saradnju u interesu razvoja odbojke, potvrđeni su izuzetno dobri prijateljski odnosi dva saveza i njihovih čelnika.


Faktor | Dom naroda FBiH: Prijedlog budžeta za 2022. vraćen u proceduru u formi nacrta\n27.01.2022. / 13:50\nDom naroda Parlamenta Federacije Bosne i Hercegovine odlučio je na današnjoj sjednici da se Budžet FBiH za 2022. godinu vrati u proceduru u formi nacrta, a ne u hitnom postupku što je tražila Vlada FBiH.\nIsto se desilo i kada su pitanju prijedlog zakona o izvršavanju budžeta FBiH. Na ovaj način Dom naroda je ponovio odluke Zastupničkog doma sa zasjedanja održanog u ponedjeljak. Tako će delegati o Prijedlogu budžeta raspravljati kao o nacrtu.\nOvo usporavanje procedure najvažnijeg finansijskog akta ne bi trebalo da poremeti finansiranje osnovnih budžetskih obaveza jer je Zastupnički dom usvojio u ponedjeljak Prijedlog odluke o privremenom finansiranju FBiH za prva tri mjeseca 2022., a Dom naroda za danas najavio razmatranje iste odluke.\nFederalni ovogodišnji budžet je predložila Vlada FBiH u iznosu oko 5,5 milijardi KM, što je 53 miliona više od prošlogodišnjeg budžeta. Tražila je izjašnjavanje Parlamenta po hitnom postupku, ali to nije uvaženo.\nU nedostatku budžeta, Vlada je predložila tromjesečnu odluku o privremenom finansiranju te za period januar-mart 2022. planirala 1.116.181.228 KM za finansiranje osnovnih obaveza prema budžetskim korisnicima.\nDom naroda FBiHBudžet FBiH


Internet stranica za online kupovinu kupikupi.rs jedna je od vodećih domaćih sajtova za online prodaju, koja je ušla u bitku sa najpoznatijim inostranim konkurentima na tom polju. Ono po čemu se ova internet stranica izdvaja od ostalih domaćih stranica koje se bave online prodajom je izuzetno dobra logistika koja omogućava kupcima da dobiju proizvod u roku od 1-3 radna dana i to uz besplatnu dostavu.\nPored ovoga omogućena je i besplatnu zamenu proizvoda (neodogovarajuća veličina garderobe, oštećenje pri transportu i sl.), vrlo jednostavnu proceduru povrata novca u slučaju nezadovoljstva kupca dobijenim proizvodom. Ideja tvoraca ovog sajta bila je omogućavanje kupcima u Srbiji da bez odlaska iz svog doma, za samo nekoliko minuta obave kupovinu putem interneta. Kao i ostali tržni centri, kupikupi.rs pored prodaje robe nudi i dodatne aktivnosti i zabavu svojim posetiocima,pa tako ovde, u kategoriji Blog, možete pročitati razne savete i ideje, učestvovati u nagrađivanjima, iti deo humanitarnih akcija koje kupikupi.rs organizuje i dr.\nUkoliko, pak, više volite da stvari koje kupujete najpre probate ili vidite uživo, KupiKupi za sada ima dva prodajna objekta i to u Rumi i u Šapcu.\nOno sto www.kupikupi.rs izdvaja u odnosu na inostrane sajtove je to što na ovoj stranici možete pronaći najbolji odnos cene i kvaliteta proizvoda. Kako i sami kažu, nekvalitetne proizvode nemaju u svom asorimanu baš iz razloga reklamacija i garancija na robu, pa tako na ovom sajtu možete pronaći robu odličnog kvaliteta, a po veoma pristupačnim cenama. KupiKupi.rs stoji iza kvaliteta svakog proizvoda koji se nalazi na njihovm sajtu i u prodajnim objektima, jer smatraju da samo kvalitetnom robom i uslugama mogu zadržati poverenje kupaca. Još jedna veoma važna stvaru u vezi kupikupi.rs je konkurentnost u odnosu na druge sajtove i prodajne objekte u Srbiji, pa tako na ovom sajtu možete kupiti profesionalni fen za 4500 din, što bi se na drugim mestima platili čak dvostruko vise.\nAmbicije osnivača kupikupi.rs se ne završavaju na teritoriji Srbije, pa tako imaju u planu proširenje poslovanja na čitavu Evropu, iskorišćujući tako geografsku poziciju i stručan IT kadar koji Srbija i te kako ima. U toku je razvoj biznis plana za širenje ka evropskim zemljama uz analiziranje potencijalnih rizika i problema.\nPo završetku analize i biznis plana, kupikupi.rs će ideju prezentovati državnim institucijama kako bi zajedno došli do idealnog rešenja i doprineli ekonomskom razvoju Srbije, poširujući online prodaju na celu Evropu omogućujući tako stvaranje novih radnih mesta u našoj zemlji.


Xerox razvio novo 'srebrno' mastilo za štampanje na elektronskim pločama\nXerox razvio novo ‘srebrno’ mastilo za štampanje na elektronskim pločama – Personal magazin\nXerox razvio novo ‘srebrno’ mastilo za štampanje na elektronskim pločama\nNaučnici iz Xeroxovog istraživačkog centra u Kanadi izmislili su novu ‘srebrnu’ boju koja omogućava štampanje na elektronskim sklopovima na plastiku, film ili tkaninu. Inovacija omogućava zamenu silikonskih čipova jeftinijom plastikom.…\nNaučnici iz Xeroxovog istraživačkog centra u Kanadi izmislili su novu ‘srebrnu’ boju koja omogućava štampanje na elektronskim sklopovima na plastiku, film ili tkaninu. Inovacija omogućava zamenu silikonskih čipova jeftinijom plastikom. Ovo otkriće znači da je sada moguće ispisivati elektronske sklopove na većem broju materijala po nižim cenama.\nIntegrisani sklopovi se sastoje iz tri komponente – poluprovodnika, provodnika i izolatora, a oni se trenutno proizvode u skupim fabrikama za proizvodnju silikonskih čipova. Stvorivši revolucionarnu srebrnu boju za ispis provodnika, Xerox je razvio sva tri potrebna materijala potrebna za štampanje plastičnih sklopova. Naučnici iz Xeroxa su takođe poboljšali već pre proizvedenu boju za štampanje poluprovodnika i povećali njenu pouzdanost time što se sada molekule tačnije slažu u najbolju moguću konfiguraciju koja prenosi elektricitet.\nKoristeći se Xerox tehnologijom sklopovi se mogu ispisivati poput ‘continuous feed’ dokumenta bez potrebe za posebnim prostorijama (clean room) koje su potrebne u postojećem procesu proizvodnje čipova. Ovako ispisani sklopovi mogu se koristiti na širokom spektru proizvoda uključujući ‘radio frequency identification tags’ (RFID), laganim i fleksibilnim e-knjigama, elektronskim znakovima, senzorima, solarnim ćelijama i inovativnim aplikacijama poput elektronike u odeći.\nXerox razvio novo ‘srebrno’ mastilo za štampanje na elektronskim pločama was last modified: November 11th, 2009 by Redakcija\nPredstavljen Kingston SSDnow kapaciteta 40GB


Radio Tivat | Marić: Neuporediv je prošlogodišnji i promet ove godine\n21 јул Marić: Neuporediv je prošlogodišnji i promet ove godine\nPosted at 12:10h in Turizam\tby\tZora Krstovic\nNakon generalne avijacije, prvi komercijalni let kompanije Eurowing na tivatski aerodrom obavljen je iz Dizeldorfa, nakon pauze od tri mjeseca. Poslije njega, avioni domaće avio kompanije Montenegro airlines počeli su saobraćati za za Hanover, a uspostavljena je i linija Kijev – Tivat. Na liniji Minsk – Tivat svakodenvno saobraćaju avioni kompanije Belavia, a iz Varšave lete avioni komapnije Lot, kazao je direktor Aerodroma Tivat, Radovan Marić.\nAvio linija sa Luksemburgom na kojoj je trebalo da saobraćaju avioni kompanije Luxair je, zbog epidomiološke situacije u Crnoj Gori, otkazana.\nBroj letova generalne avijacije se kreće blizu prošlogodišnjeg nivoa, ali kada su u pitanju komercijalni letovi bilježi se značajan pad. Udio generalne avijacije u prometu iznosi 5 procenata i u ekonomskom smislu ne može mnogo da pomogne, ali definitno je dobro da ti avioni slijeću i polijeću sa aerodroma, navodi Marić.\n„Upoređivati prošlogodišnji i promet ove godine je neprimjereno. Neuporedivo je trenutnih par hiljada sa 300 hiljada putnika u jednom mjesecu prošle sezone. Taj odnos je neprimjeren“, naglašava Marić i podsjeća da je, kada su komercijalni letovi u pitanju, na tivatski aerodrom prošle godine sletilo 7.055 aviona kojima je u Crnu Goru stiglo preko milion i 300 hiljada putnika.\n„Prema najavama i interesovanju aviokompanija na počretku godine, ove godine bi se i juni i spetembar po prometu primakli špicevima koje smo bilježili u julu i avgustu pa je plan bio da se na godišnjem nivou realizuje milion ipo putnika. Sada su to samo simbolične cifre i zato se i ne treba govoriti jezikom brojki“, naglasio je direktor tivatske vazdušne luke.\nIako je trenutna situacija loša po ekonomiju, planirati se ipak mora zbog vrmeena koje će doći i vratiti aerodrom u normalne okvire. Jedan od tih planiranih aktivnosti je i noćni start i noćne rotacije na Aerodromu Tivat.\nNa Blu – Erbas referentna kompanija, jedna od najreprezentativnijih iz te djelatnosti, dala je pozitivan sud o tome da se na aerodromu Tivat mogu izvoditi operacije noćnog slijetanja.\n„I nakon uspješno izrađenih procedura od strane stručnjska te kompanije slijedi implementacija, prije svega svjetlosnog obezbjeđenja, odnosno svjetlosne signalizacije koja mora da prati takvu aktivnost“, naveo je Marić\nTradicionalna orografija i navigacija vjerovatno nije bila dovoljno sigurna da se kao takva implementira za komercijalnu navigaciju na Aerodromu.\n„Sada se radi na principu satelitske navigacije i nekih drugih navigacionih dostignuća koja će apsolutno i bezbjedno moći da dovedu svaki vazduhoplov na naš aerodrom. Tehnološka dostignuća u navigacionoj opremi dosegla su nivo koji može bez problema da omogući sigurno i bezbjedno odvijanje svih noćnih operacija“, objasnio je direktor Aerdroma Tivat.\nOn je istakao da su na aerodromu ugostili eksperta iz domena svjetlosne signalizacije koji radi na tuzlanskom aerodromu. „Uvjerio nas je da se taj proces može dovesti do kraja i bez posebnih ulaganja u infrastrukturu pa će možda taj proces ići mnogo brže, upravo zahvljujući mogućnostima koje se danas nude“, zaključio je na kraju Marić.


ANGT: Crno-beli sedmi u Minhenu\n28.01.2019 · 09:08\nPobedom nad Panatinaikosom (77:62) košarkaši Partizana NIS su završili učešće u ovogodišnjem izdanju Evrolige za igrače rođene 2001. i kasnije. Dušan Tanasković u idealnoj petorci turnira.\nJuniori Partizana NIS, zauzeli su sedmo mesto na ANG turniru u Minhenu, sa kojeg se prvoplasirani Real iz Madrida, kvalifikovao za finalne okršaje u Vitoriji. U grupnoj fazi, crno-beli su se u prvom kolu sastali sa Makabijem iz Tel Aviva. U prvom poluvremenu, juniori Partizana su bili bolji rival, a prednost naših momaka je tokom druge četvrtine iznosila i 13 poena. U trećoj četvrtini, viđena je egal utakmica, da bi poslednja deonica donela preokret Makabija i prvi poraz crno-belih rezultatom 90:83.\nIstog dana, košarkaši Partizana NIS su izašli na megdan i domaćem Bajernu, koji je nakon 20 minuta igre imao +6, da bi crno-beli u trećoj deonici stigli do preokreta. Ipak, umor je u poslednjoj četvrtini uzeo danak i Bajern je pobedio rezultatom 66:61.\nTreću utakmicu u grupnoj fazi, crno-beli su odigrali već sledećeg jutra protiv Fraport Skajlajnersa, a tim iz Frankfurta je zabeležio pobedu rezutlatom 55:68.\nU poslednjem meču na turniru, juniori Partizana NIS su u nedelju ubedljivo savladali Panatinaikos, rezultatom 77:62 i tako završili turnir na sedmom mestu.\nCentar Partizana NIS, Dušan Tanasković, izabran je u idealnu petorku turnira. On je bio najbolji skakač turnira sa 11,5 skokova u proseku, drugi bloker sa 2,5 rampe po meču, treći strelac sa (16,8 poena po meču) i treći po ukuonom indeksu korisnosti (23,8 po meču)\n(Foto: FCBB / Euroleague)\nPobedom nad Panatinaikosom (77:62) košarkaši Partizana NIS su završili učešće ...


Dodik: Protiv vlade u kojoj se govori loše o Srpskoj Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju BiH\nSrna 02.06.2012 13:35 BANJALUKA - Predsjednik Republike Srpske Milorad Dodik izjavio je da će RS protestovati protiv bilo kakve Vlade Srbije u kojoj bude neko ko govori ružno o Srpskoj, te da je protiv toga da u njoj bude lider LDP-a Čedomir Jovanović.\n"Bez oklijevanja ćemo se distancirati od politike takve vlade. Ako Srbiji to treba, onda neka uzme Čedu Jovanovića", rekao je Dodik danas novinarima u Banjaluci, nakon sastanka sa potpredsjednikom Vlade Srbije i liderom Socijalističke partije Srbije (SPS) Ivicom Dačićem.\nDačić je poručio da on sigurno neće biti dio vlade koja će govoriti da je Republika Srpska "genocidna tvorevina".\nOn je potvrdio da kao lider SPS-a učestvuje u razgovorima o formiranju vlade Srbije, te dodao da su za njega veoma važna politička pitanja, kao što je pitanje odnosa prema Srpskoj.\nDačić je ocijenio da vlast u Srbiji treba brzo formirati, ali da se mora znati na kojim prioritetima će imati konsenzus.\nIstakavši da u ovom trenutku ne postoji parlamentarna većina, Dačić je rekao da eventualna kohabitacija neće stvarati problem novoj vlasti u Srbiji, jer se po Ustavu znaju koja su ovlašćenja predsjednika, a koja Vlade Srbije, dok se jasno mora definisati samo šta je zajednički interes.\nSolidarnost sa Srbima na Kosovu\nPredsjednik Republike Srpske Milorad Dodik izrazio je solidarnost sa Srbima na Kosovu i nezadovoljstvo načinom na koji međunarodne snage terorišu Srbe, pokušavajući da umanje njihova autonomna prava, želeći postepenu nasilnu integraciju.\nDodik je govorio o iskustvima koje su Srbi u BiH imali sa međunarodnom zajednicom i nastojanjima da se zaustave bilo kakvi negativni trendovi.\n"Moja solidarnost sa Srbima na Kosovu je potpuna, pogotovo na sjeveru. Za snažniju aktivnost mora se jasno reći da je međunarodna zajednica ovdje u funkciji nelegitimnog režima i, što se nas tiče, jedne nelegitimne države", rekao je Dodik.\nOn je naglasio da se međunarodna zajednica odlučila da na represivan način mijenja poziciju Srba i da to nije dobro.\nPredsjednik je napomenuo da su to činili i prema Srpskoj, ali da je upornost dovela do toga da je RS danas odlučujući faktor u ukupnom razvoju, ne samo odnosa u BiH, nego i u determinaciji odnosa u regionu.\n"Situacija u BiH je bremenita, ona je politički konstantno konfliktna, a Srpska u tome svemu želi da poštuje slovo Dejtona, nezadovoljna svim nametnutim zakonima od visokih predstavnika, što uporno osporavamo. To će biti naša politika i u budućnosti", poručio je Dodik.\nOn je naglasio da je Srpskoj važna i jaka Srbija, ali ne da bi Srpsku podsticala "na bilo kakva ponašanja" ili dovela do stabilizacije, nego zbog toga što je potpisnica Dejtonskog sporazuma.\nDodik je istakao da je Srbija, kao i Hrvatska, neopravdano potisnuta iz Dejtonskog sporazuma, a uključena Turska, koja, kako je naveo, determiniše odnose u BiH.\nOn je dodao da je upravo zbog toga za Srpsku važno da se Srbija vrati kao garant Dejtona i razriješi uloga Turske.\nBorenović: Želi se manipulisati rezultatima popisa 30.05.2016 16:33


Demokratska fronta: Krenula realizacija Čovićevog plana B - Index.ba\nDemokratska fronta: Krenula realizacija Čovićevog plana B\nU Potočarima predstavljen dokumentarni film “Kapija 95”\nIako se niko ne protivi u Prijedoru još uvijek nema spomenika za 102 ubijene djece\nDemokratska fronta oštro osuđuje zaustavljanje migranata pred tunelom Ivan, na ulazu u Hercegovačko – Neretvanski kanton ili na ulazu u tvorevinu – mrtvaca kojeg Čović ponovo oživljava, Herceg Bosnu?!\nSimptomatična je šutnja zvaničnika HNK,što je još jedna potvrda da je glavni režiser Dragan Čović koji je naredio komesaru MUP-a HNK da zaustavi konvoj sa migrantima pri premiještanju u Salakovac. Ko je to mogao uraditi ako ne „hercegovački Baja“, jer, bar zvanično, Vlada HNK nema informaciju ko je izdao takvu naredbu.\nPotvrđuje li sve ovo da je Dragan Čović izdao ovakvu naredbu u sklopu najavljenog plana B?\nSvjedoci smo da je Milorad Dodik prije nekoliko dana izjavio da ne želi migrante na teritoriji Republike Srpske, a očito ih ni Dragan Čović ne želi na teritoriji „Herceg Bosne“, teritorije kojom suvereno gospodari.\nKome još objašnjavati da je najavljena koalicija HDZ – SNSD usmjerena ka rušenju institucija Bosne i Hercegovine i stvaranju mini država u državi na kojim će kabadahije Čović i Dodik provodite svoje planove podjela.\nOvakve aktivnosti MUP HNK, bez dozvole Vlade HNK i mimo odluka državnih institucija, s obzirom da je objekat u kojem su migranti trebali biti smješteni u nadležnosti države BiH, predtavlja akt državnog udara. Gledamo rušenje države uživo, otkako HDZ i Dragan Čović pod krinkom čuvanja hrvatskih nacionalnih interesa, to otvoreno rade.\nPozivamo međunarodnu zajednicu da reaguje na teško kršenje ljudskih prava koje je na sceni u Bosni i Hercegovini i ne dozvoli da Čović vaninstitucionalno kontroliše policijske službe, a vjerovatno bi na izmiještanje pristao da je Salakovac radni logor, kako je to i u ratu radio.\nGrađani Bosne i Hercegovine, ne smijemo zaboraviti da smo, ne tako davno, bili u koži ovih ljudi koji bježe pred strahotama rata, i da imamo ljudsku i moralnu obavezu da im pomognemo.\nGrađani Bosne i Hercegovine, pružimo otpor na sve moguće načine da nam tipovi poput Dodika i Čovića (a imaju još simpatizera iz „prikrajka“) definitivno unište i podijele jedinu nam domovinu!”, saopćeno je iz DF-a.\nPrethodni članakBevanda: Nastupiti kao država, ne prizivati državne udare\nNaredni članakŠpago: Policijski komesar HNK Ilija Lasić naredio zaustavljanje migranata


Dragan Čović: BiH izložena uticajima krize u Evropi – Informer\nDragan Čović: BiH izložena uticajima krize u Evropi\nPredsjedavajući Doma naroda Parlametnarne skupštine BiH Dragan Čović izjavio je danas u Parizu da je BiH, iako je još daleko od članstva u EU, a posebno od članstva u euro zoni, izložena svim negativnim uticajima finansijske i ekonomske krize u Evropi.\n“Privreda BiH toliko je vezana i zavisna od privrede EU, tako da je i `Standard and Poors` u svojoj analizi stavio BiH na treće mjesto ljestvice država srednje i istočne Evrope po izloženosti njihove privrede na zbivanja u euro zoni“, istakao je Čović u svom obraćanju učesnicima Četrnaestog susreta Udruženja evropskih senata.\nPozivajući se na analizu agencije za kreditne rejtinge “Standard and Poorsa”, Čović je naveo da je BiH od 19 zemalja regiona koje nisu članice evro zone, po osjetljivosti na poremeđaje u prilivu kapitala iz euro zone svrstana na treće mjesto, iza Turske i Mađarske.\n“Ranjivost naše privrede na zbivanja u evro zoni ispoljava se preko trgovinske razmjene i kretanja BDP, te dovodi do povećanja nivoa javnog duga i sniženja kreditnog rejtinga. Sasvim je logično da na nas djeluje pad nivoa potražnje u euro zoni za robom iz srednje i istočne Evrope, kao i smanjenje podrške banaka iz evro zone filijalama u BiH“, rekao je Čović.\n“Vezivanjem vrijednosti naše valute za vrijednost evra, određena je apsolutna povezanost našeg finansijskog sistema s euro zonom, kao i ovisnost o stabilnosti eura“, objasnio je Čović.\nPrema njegovim riječima, BiH upravo zbog toga pozdravlja odluke evropskih lidera iz euro zone da podrže plan njemačke kancelarke Angele Merkel i francuskog predsjednika Nicolasa Sarkozyja o uvođenju obavezujućih pravila usmjerenih ka osiguranju fiskalne i ekonomske discipline te ekonomskoj integraciji euro zone.


BELIVUK OTKRIVA: Evo Kakva Je Vučićeva Veza Sa Jovanjicom!\nAfera “Jovanjica”, odnosno otkrivanje imanja na kome je krajem 2019. godine zaplenjeno skoro četiri tone opojne droge, po svemu sudeći, najbolnija je tačka aktuelnog režima. Vlast u proteklih nekoliko godina bezuspešno je pokušavala da zataška aferu fabrikovanjem novih, poput slučaja prisluškivanja predsednika Aleksandra Vučića i navoda o malverzacijama opozicionara Dragana Đilasa, a kako političar Miroslav Aleksić ističe za Nova, da je ova plantaža trn u oku vlasti iz prostog razloga – reč o državnom projektu.\nNa samom početku izbijanja afere jasno je bilo da proizvodnja opojne droge na imanju “Jovanjica” nije mogla da se odvija bez znanja državnog vrha. Za ceo slučaj saznalo se nakon što je potpredsednik Narodne stranke Miroslav Aleksić upitao nadležne organe zbog čega se nisu oglasili povodom rekordne zaplene marihuane, a potom ukazao na navodne veze između većinskog vlasnika “Jovanjice” i porodice predsednika Aleksandra Vučića.\nIako je tužilaštvo negiralo pomenute navode, tvrdeći da su netačne izjave da je Koluvija neposredno nakon hapšenja zvao Andreja Vučića, brata predsednika, orkestrirana kampanja da se skrene pažnja javnosti s “Jovanjice” i njenog povezivanja s vrhom države i dalje traje.\nJedan od pokušaja definitivno je bila afera prisluškivanje predsednika, koja do danas nije dobila epilog. Predsednik Vučić tvrdio je da je dugo, tačnije više od godinu dana, prisluškivan i da poseduje snimke sopstvenih razgovora koji dokazuju tu tvrdnju.\nNavodi o aferi prisluškivanje došlo su ubrzo nakon što je vlasnik plantaže “Jovanjica”, Koluvija, optužio pojedine pripadnike MUP-a da su mu nudili da prizna da je radio za brata predsednika Srbije Andreja Vučića, ali i da su falsifikovali dokaze protiv njega.\nO prisluškivanja je pričao i ministar policije Aleksandar Vulin, tvrdeći da će krivci morati da odgovaraju, te da su tužilaštvu predočeni svi dokazi. Međutim, danas, odnosno mesecima nakon izbijanja afere, čini se kao da ista nije ni postojala – pomaka nema.\nNi lansiranje afere Mauricijus, u kojoj je vlast, potpomognuta režimskim tabloidima, tvrdila da opozicioni lider Dragan Đilas ima račune na Mauricijusu i u Švajcarskoj na kojima je više miliona evra, nije uspela da skrene pažnju s “Jovanjice”.\nO tome najbolje svedoči uključivanje Vučića u program na televiziji “Pink”, marta ove godine, kada je upitao o navodnim računuma opozicionog političara i to nakon što se potegla priča o aferi sa marihuanom i njenoj plantaži.\nBolna tačka režima\nVučić je tom prilikom izjavio da je spreman da ide na poligraf i odgovara na pitanja o slučaju „Jovanjica“ i pozvao lidera Stranke slobode i pravde da odgovori da li ima račune u Švajcarskoj i na Mauricijusu, što je Đilas već negirao.\nPotpredsednik Narodne stranke, Aleksić, u razgovoru za Nova ističe da je ova plantaža marihuane režimu bolna tačka jer je u njoj direktno otkrivena veza države i kriminalaca.\n“”Jovanjica” je nesumnjivo državni projekat, a on ne može da se realizuje bez strukture vlasti. Slučaj “Jovanjica” je najveći problem za režim jer se kroz istragu došlo do ljudi iz bezbednosnih službi koji su direktno učestvovali u proizvodnji. Ono što je osnovno, jeste da je očigledno da je Bezbednosno-informativna agencija (BIA) direktno učestovala u proizvodnji marihuane, zato i insistiram na ulozi Mirka Škera, koji je u vreme otkrivanja bio šef beogradskog centra BIA, a koga su potom “sklonili”. Postavlja se pitanje da li je zapravo Škero bio direktna veza između političara i proizvodnje na “Jovanjici””, pita se Aleksić i dodaje:\n”Jovanjica” je bolna tačka je tu imamo otkrivenu ulogu države u pomenutoj aferi, predsednika koji je se susretao s Predragom Koluvijom na sajmovima.. Njima je “Jovanjica” veliki problem jer je raskrinkano da je država učestvovala u proizvodnji. I zato sada Srpska napredna stranka, pomoću advokata Vladimira Đukanovića, radi na projektu legalizacije “Jovanjice”, a ne marihuane, kako tvrde. Cilj svega je oslobađanje Predraga Koluvije, odnosno da se spreči da on progovori”, ističe Aleksić.\nI slučajem hapšenja grupe Veljka Belivuka, februara ove godine, vlast je pokušala da skrene pažnju javnost s “Jovanjice”. Tako je u periodu od februara do avgusta čak nekoliko optuženih za “Jovanjicu” pušteno iz pritvora. Trenutno se u pritvoru, od 18 osumnjičenih koji se povezuju s “Jovanjicom”, njih 15 pušteno na slobodu.\nViše od 100 svedoka, političari izostali\nPodsetimo, tokom suđenja za “Jovanjicu 1” tužilaštvo je predložilo više od 100 svedoka, međutim, na spisku se ne nalazi nijedan politički funcioner. Poznato je da su pojedini predstavnici vlasti i funcioneri Srpske napredne stranke, poput Aleksandra Vulina i Zorana Babića, obilazili imanje “Jovanjica”, o čemu svedoće fotografije na društvenim mrežama.\nPrethodni tekstPAROŠKI UPOZORAVA: Sledeće je vojvođanski jezik, Srbijom upravlju hrvati; Dačić, Brnabić, Čanak, Ikodinović,Čadež!\nSledeći tekstDOSTA MU JE PRIČE O KORONI: Kasni dijagnostika, ljudi nam se javljaju sa aždajama od kancera kakve nikada nisam video!


Koncesioni ugovori donose svjež kapital i nova radna mjesta – Visokoin.com\nDanas je u sjedištu Zeničko-dobojskog kantona obavljeno potpisivanje ugovora o koncesijama sa dva privredna društva – Greenstone Maglaj i MM projekt Kreševo. Ugovore je ispred Ministarstva privrede potpisao ministar Đemil Ugarak.\nPreduzeće Greenstone ovim se obavezalo da će vrijeme istraživanja mineralnog resursa dijabaza na ležištu Donji Rakovac, Općina Maglaj trajati jednu godinu, a koncesija za eksploataciju dodijeljena je od strane Ministarstva privrede na 20 godina. Minimalna visina koncesione naknade za istraživanje i eksploataciju dijabaza iznosit će 0,85 KM po metru kubnom čvrste mase. Ovom prilikom direktorica Greenstone-a Azra Mujanović naglasila je da planiraju uposliti 50-.tak novih radnika na poslovima istraživanja i eksploatacije.\nVlada ZDK odobrila sredstva za privredne podsticaje\nTC Kakanj: Stabilni rezultati i nove investicije\nRifat Delić, ministar MUP-a obavlja dužnost premijera do imenovanja novog premijera ZDK\nSkupština ZDK u ponedjeljak o razrješenju premijera\nVlada ZDK donijela Strategiju sporta\nFikret Plevljak dao ostavku na mjesto premijera ZDK!\nMinistar Tuka potpisao ugovore sa 319 studenata boračkih populacija


Naslovna Fudbal Majkl Antonio igrač mjeseca u Premijer ligi\nNapadač Vest Hema, Majkl Antonio, najbolji je fudbaler avgusta u Premijer ligi.\nOn je sjajno počeo novu sezonu i u tri kola, tokom avgusta, postigao je četiri gola uz tri asistencije.\nTakođe, uspio je da postgne svoj 50. gol u Premijer ligi i da postane najbolji strijelac u istoriji Vest Hema.\nReprezentativac Jamajke u trci za ovu nagradu pobedio je kolegu iz kluba Saida Benramu, Markosa Alonsa iz Čelsija, Totenhemovog Erika Dajera, pridošlicu u Everton Demaraija Greja i Mejsona Grinvuda iz Mančester Junajteda.\nPrethodni tekstKadetska vaterpolo selekcija spremna za Evropsko prvenstvo\nSljedeći tekstStanojević razočaran Sumom!\nMarsej saopštio: Osmorica pozitivnih na koronavirus\nBetis i Bilbao žele polufinale, a Meridian daje NAJJAČU kvotu na...\nL.M. - 4/02/21 0:46 2


VUČIĆ SA PREDSTAVNICIMA KOMPANIJE BARRY CALLEBAUT: Novi Sad dobija fabriku čokolade | Glasnacije.rs\nBarry Callebaut grupa, vodeći svetski proizvođač proizvoda od čokolade i kakaa visokog kvaliteta, potpisala je danas Memorandum o razumevanju sa Vladom Srbije i Gradom Novim Sadom o izgradnji svoje prve fabrike čokolade u jugoistočnoj Evropi.\n– Barry Callebaut će našoj zemlji doneti najsavremeniju tehnologiju i ekspertizu, kao i investicije i radna mesta za naše ljude. Srbija će učiniti sve što je u njenoj moći da ovaj poduhvat uspe – naveo je Vučić, kaže se u saopštenju kompanije.\nMemorandum o izgradnji fabrike čokolade u Novom Sadu Barry Callebaut grupa, vodeći svetski proizvođač proizvoda od čokolade i kakaa visokog kvaliteta, potpisala je danas Memorandum o razumevanju sa Vladom Srbije i Gradom Novim Sadom o izgradnji svoje prve fabrike čokolade u jugoistočnoj Evropi.\nOčekuje se da fabrika počne sa radom 2021. godine, a pre potpisivanja memoranduma, delegaciju kompanije Barry Callebaut ugostio je predsednik Srbije Aleksandar Vučić, navodi se u saopštenju.\nGeneralni direktor Barry Callebaut grupe Antoan de Sent-Afrik (Antoine de Saint-Affrique) izjavio je da je ta kompanija u protekih nekoliko godina veoma uspena u jugoistočnoj Evropi.\n– Novi Sad je savršena lokacija za nas: drugi je po veličini grad u Srbiji, sa prestižnim univerzitetom, što nam omogućava pristup resursima koji su nam potrebni za ostvarenje naših planova. Zahvaljujući novoj fabrici u Novom Sadu, u skladu sa našom strategijom ‘pametnog upravljanja rastom’, bićemo u mogućnosti da proširimo poslovanje u regionu i snabdevamo postojeće i nove kupce širokim asortimanom čokolada, smeša i punjenja – naveo je Sent-Afrik.\nOn ističe da će ta fabrika predstavljati regionalni centar iz kog će Barry Callebaut snabdevati čokoladom tržišta jugoistočne Evrope koja beleže veliki rast.\nU saopštenju se navodi da je Barry Callebaut grupa iz Ciriha, sa godišnjom prodajom u vrednosti od oko 6,9 milijardi švajcarskih franaka (6 milijardi evra /7,1 milijardu dolara) u fiskalnoj 2017/18.godini, vodeći svetski proizvođač proizvoda od čokolade i kakaa visokog kvaliteta – od nabavke i obrade zrna kakaa do proizvodnje najfinijih čokolada, uključujući čokoladna punjenja, dekoracije i smese.\nGrupa ima oko 60 proizvodnih postrojenja širom sveta i zapošljava raznovrsnu i posvećenu radnu snagu koja broji više od 11.500 ljudi.\nBarry Callebaut grupa snabdeva celokupan prehrambeni sektor, od industrijskih prehrambenih proizvođača do zanatskih i profesionlanih firmi kao što su poslastičarnice, pekare, hoteli, restorani i ketering, navedeno je u saopštejnu.


Degustacija rakija uvod u proslavu Dana grada - Užicka Republika Press\nRegionalni festival voćnih rakija „Žestival“ održaće se u nedelju, 2. oktobra 2016. godine u Hali Veliki park od periodu od 10 do 17 časova.Osnovni cilj je da se na ovaj način afirmiše i unapredi proizvodnja i plasman voćnih rakija, ali i širih turističkih i drugih potencijala i vrednosti užičkog kraja.\nŠansa za nezaposlene jeste poljoprivreda, a Žestival je dobra prilika da se afirmišu najbolji primeri proizvođača šljiva. Ohrabrujuće je što se u poslednjih 10 godina beleži porast površina pod ovom tradiconalnom srpskom voćkom. Zasadi su uglavnom od 30 do 50 ari, a malobrojni su primeri šljivika od hektar i više. Poljoprivredni stručnjaci ističu da se sve više sade nove sorte šljiva (čačanska rana, čačanska lepotica), koje su otpornije za razliku od trnovača i madžarki.\nDa je proizvodnja rakije tradicija našeg kraja, dokazuje pisani dokument iz 1892. godine da je Užičanin Toma Naumović u Briselu izlagao „Užički klekovaču“ i da se kući vratio sa odlikovanjima. Proizvodnja kvalitetnih voćnih rakija, datira od tada do danas, a poznavaoci rakije tvrde da se ona ne pije, već se isključivo degustira, naglasio je Branislav Mitrović, predsednik Skupštine grada Užica i predsednik Organizacionog odbora „Žestivala“.\nNa festivalu će izlagati i takmičiće se afirmisani proizvođači rakija iz Zlatiborskog okruga i individualni proizvođači iz svih opština regiona. Posetiocima će se predstaviti i proizvođači opreme za pečenje rakije, proizvođači prirodnih sokova, džemova, suvih šljiva, meda i turističke organizacije regije Zapadna Srbija.\nUčesnici, ali i posetioci biće u prilici da prisustvuju predavanjima stručnjaka sa Instituta iz Čačka i beogradskog Poljoprivrednog fakulteta, koji će i ocenjivati oko 70 uzoraka rakija.\nFestival nije izložbenog karaktera, njegova suština je u uspostavljanju direktne komunikacije sa proizvođačima, istakao je Slavko Lukić direktor Regionalne razvojne agencije “Zlatibor“.\nOva manifestacija je značajna i iz ugla turizma, jer je dobar način za predstavljanje domaćih proizvoda stranim kupcima, ocenio je Boban Perišić, direktor Turističke organizacije Užice.\nInače turistima koji dođu u užički kraj kao specijaliteti koje moraju probati preporučuju se komplet lepinja, pršuta i rakija.\nOrganizatori Žestivala su grad Užice, Regionalna privredna komora, Regionalna razvojna agencija, Poljoprivreda savetodavna i stručna služba Užice, Turistička organizacija regije Zapadna Srbija i Poslovni klub Zapadne Srbije.\nSpecijalni izlagači su Zlatiborac d.o.o i Hotel Mona Zlatibor.\nSvaki posetilac je potencijalni dobitnik vrednih nagrada.


Herceg Novi dobija novu savremenu autobusku stanicu | Logistic Magazin\nNova autobuska stanica, čiju izgradnju Opština Herceg Novi planira na Šištetu, biće nosilac razvoja i unapređenja kvaliteta života građana u Igalu, ali i celog grada. U završenom idejnom rešenju koje je uradio studio Grad i nedavno prezentovao čelnicima lokalne uprave, definisani su površina, sadržaji i izgled ove moderne autobuske stanice, saopšteno je iz Opštine Herceg Novi.\nNova autobuska stanica sa pratećim sadržajima zauzimaće površinu od gotovo 30.000 m2. Projektovana je kao celovita funkcionalna zona koju čine zgrada terminala, prateći prizemni aneks poslovno-komercijalnog sadržaja, manipulativni prostor za autobuse, pristupna ulica sa pripadajućim parkingom, objekat pratećeg poslovnog sadžaja i održavanja sa svojim parkingom. Kako navode, reč je o tri međusobno funkcionalno i tehnološki odvojena objekta. Idejnim rešenjem predviđeno je ukupno 326 parking mesta (99 nadzemnih i 227 podzemnih).\n– Prva od tri planirane faze podrazumeva izgradnju zgrade autobuske stanice sa pratećim poslovnim prostorom. U sledeće dve faze se realizuju zgrada pratećih poslovnih sadržaja i održavanja, i objekat tržnog centra. Svi navedeni sadržaji međusobno su povezani parternim uređem, i saobraćajnim površinama u jednu funkcionalnu i ambijentalnu celinu – saopštili su iz press službe Opštine.\nKao preduslov prve faze, biće izgrađena pristupna saobraćajna infrastruktura, i to raskrsnice sa Jadranskom magistralom, te pristupne ulice i parking ispred glavne stanične zgrade.\n– Prema idejnom rešenju, autobuska stanica i dodatni sadržaji bili bi rađeni u tri faze. Prva faza podrazumeva izgradnju objekta autobuske stanice sa manipulativnim platoom, ukupne površine 15.169 m2 (ukupna BRG površina faze je 3.284 m2, od čega 1.300 m2 nadkrivenih perona). U drugoj fazi gradiće se objekat pratećeg poslovnog servisnog sadržaja (ukupna površina zahvata faze 860 m2, ukupna BRG nadzemna površina 1.068 m2), dok treća faza podrazumeva izgradnju objekta pratećeg poslovno-trgovačkog sadržaja (ukupna površina zahvata faze 10.538 m2, ukupna nadzemna BRG površina faze 16.559 m2, ukupna podzemna BRG površina faze 8.884 m2, ukupna BRG površina faze 25.403 m2) – navodi se u saopštenju.\nU idejnom rešenju navedeno je i da Herceg Novi, kao grad slojevitog civilizacijskog nasleđa, jedinstvenih geografskih prednosti i specifične topografije, predstavlja važnu turističku destinaciju Crne Gore i trebalo bi permanentno da gradi svoj urbani identitet na navedenim prednostima.\n– Značajan broj turista koji ga posećuje autobusom naglašava činjenicu da je autobuska stanica suštinski važan javni objekat za funkcionisanje komunalnog sistema grada, ali i prvi urbani element koji posjetilac doživljava dolaskom u grad – navodi se.\nPredloženo rešenje gradi prvu impresiju Herceg Novog kroz dolazak u slojeviti urbani ambijent koncipiran od nekoliko raznovrsnih objekata, organizovanih u jedinstvenu funkcionalnu celinu. Elementi ovog urbanog sklopa su povezani u celovitu i prepoznatljivu arhitektonsku fizionomiju koja emituje savremenost, originalnost interpretacije i koloritne senzacije mediteranskog podneblju.\nBudžetom za 2019. godinu Opština Herceg Novi je planirala 1 mil EUR za učešće u realizaciji projekta nove autobuske stanice, a cilj lokalne uprave je da u 2020. godini grad dobije reprezentativni objekat koji će biti temelj za dalji razvoj Igala, a samim tim i Herceg Novog, navodi se na kraju saopštenja.


SUBAŠIĆ, HOTIĆ I TAHIROVIĆ SA GENERALNIM SEKRETAROM UN-A GUTTERESOM — Bosnjaci.Net\nSUBAŠIĆ, HOTIĆ I TAHIROVIĆ SA GENERALNIM SEKRETAROM UN-A GUTTERESOM\nObjavljeno: 12. March 2019. 14:03:58\nDelegacija iz BiH pred početak konferencije u Ujedinenim nacijama\nVišečlana delegacija iz Bosne i Hercegovine danas će u New Yorku održati sastanak sa generalnim sekretarom Ujedinjenih nacija Antoniom Guterresom na kojem će biti prezentirani problemi povratnika u BiH, ali i ukazano na konstantno negiranje genocida i presuda međunarodnih sudova, te o statusu žrtava u BiH.\nSa Gutteresom će se sastati Munira Subašić, predsjednica Udruženja “Pokret majki enklava Srebrenica i Žepa”, Kada Hotić, potpredsjednica Udruženja „Pokret majki enklava Srebrenica i Žepa“ i Murat Tahirović, predsjednik Udruženja žrtava i svjedoka genocida u Bosni i Hercegovini.\nOsim sa Gutteresom delegacija BiH će se sastati i sa specijalnom predstavnicom Generalnog sekretara Ujedinjenih nacija za seksualno nasilje u sukobu (Pramila Patten), te sa specijalnim predstavnikom Generalnog sekretara UN-a za djecu i oružani sukob (Nicolas Gerard).\nSubašić, Hotić i Tahirović govorit će i o posljednjim događajima kada su se u nedjelju u Višegradu postrojili pripadnici Ravnogorskog četničkog pokreta koji su pjevali pjesme koje ponovo pozivaju na krvoproliće. Oni će upozoriti da takvi događaji imaju podršku i bh. entiteta Republika Srpska, Srbije te Srpske pravoslavne crkve.\nDelegacija BiH u New Yorku boravi samo nekoliko dana uoči izricanja drugostepene presude Radovanu Karadžiću.


Dragićević Šešić: Institucije sistema ne rade, čekaju odluku predsednika\nEmisije Autor:TV Nova S11. okt. 202123:09\nMilena Dragićević Šešić Foto: Nova S\nProfesorka na Fakultetu dramskih umetnosti Milena Dragićević Šešić ukazala je da u Srbiji, za razliku od uređenih zemalja, institucije koje treba da nam garantuju stabilnost i bezbednost ne rade. "Sve na kraju zavisi od odluke vrha države i predsednika i institucije sistema čekaju u stvari njegovu presudu da bi krenule da rade", rekla je Dragićević Šešić u emisiji "Među nama".\nU Beogradu se održava proslava 60-te godišnjice prve konferencije Pokreta nesvrstanih, a na pitanje koliko je Samit nesvrstanih danas značajan i stvaran u odnosu na ono što je nekada bio, Dragićević Šešić kaže da to ne može da se meri jer je to bio drugi duh vremena – „kultura nade“.\n„Šezdesete godine su bile u celom svetu iz različitih razloga poletne – u Africi i Aziji dekolonizacija, oslobođenje, razvoj zemlje, ali bogami i u Evropi jedno osećanje progresa i napretka, tako da su to bile godine nade. I u tom smislu taj polet koji su nosili sa sobom praktično svi nesvrstani, on se prelivao sa jednih na druge, on se multiplikovao, a s obziorm da je Jugoslavija smatrana jednim liderom, to je donosilo brojne benefite celokupnom društvu“, rekla je Dragićević Šešić.\nKomentarišući najnovije afere kod nas i upoređujući kako uređene zemlje reaguju u sličnim situacijama, a šta možemo da vidimo kod nas, Dragićević Šešić ističe da vidimo da neke od institucija sistema ne rade.\nŠto se tiče Univerziteta mislim da dobro radi, ali neke institucije koje treba da nam garantuju stabilnost, bezbednost, e te institucije ne rade ili neke druge rade nešto lažno pa podižu paniku, ukazuje ona.\n„Ne mogu da razumem da ako sa jedne strane imamo jedan medijski sistem koji stalno pravi afere, a u institucijama države se te afere ni na koji način ne procesuiraju, ali se i ne osuđuju i oni koji podižu afere ako ih nema, ako su lažne, pa treba da se kazne oni koji uzbunjuju javnost. Sve na kraju zavisi od odluke vrha države i predsednika i institucije sistema čekaju u stvari njegovu presudu da bi krenule da rade“, navodi .\nOna je dodala da ne može da razume jednu vrstu letargije i apatije koja postoji u društvu.\nO čemu je još govorila Milena Dragićević Šešić u emisiji „Među nama“ možete pogeldati u video prilogu:\nafereMeđu namaMilena Dragićević Šešić


- Ostale su četiri firme u najužem krugu, a tokom prve polovine ove godine ćemo imati partnere. To je možda najveća neuređena komunalna deponija u Evropi. Naša gradska preduzeća će morati da počnu sa separacijom otpada - rekao je gradski menadžer Goran Vesić.\nNa drugoj konferenciji o razvoju infrastrukture i sektora nekretnina u Srbiji održanoj u hotelu “Metropol”, Vesić se pohvalio svime urađenim proteklih godina.\n- Za nas investicije su važne, a samo u januaru ove godine potpisano je 150 novih ugovora, što znači još više novih gradilišta - rekao je Vesić.\nPodsetimo, posao oko deponije u Vinči procenjen je na 300 miliona evra, a u igri su bile firme Suez i Veolia (Francuska), EVN (Nemačka), Urbaser i FCC (Španija).


Izvor: Radio Televizija Vojvodine, 20.Mar.2018, 22:21 (ažurirano 02.Apr.2020.)\nOdbor za životnu sredinu i vanredne situacije SKGO čini 21 predstavnik gradova, opština i gradskih opština u Srbiji, >> Pročitaj celu vest na sajtu Radio Televizija Vojvodine << i svojim delovanjem pokriva dve oblasti - zaštite životne sredine i za delovanje u vanrednim situacijama.\n"Stalna konferencija gradova i opština jedna je od organizacija koje se najozbiljnije bave zaštitom životne sredine, i zato će se Ministarstvo angažovati na jačanju saradnje i razmene iskustava i znanja u rešavanju problema životne sredine širom Srbije", rekao je Trivan.\nSrbija je gotovo potpuno zapuštena zemlja u ekološkom smislu, i potrebno je zajedničko izuzetno angažovanje da se dostignu savremeni standardi zaštite životne sredine koji odlikuju razvijene zemlje Evrope, ukazao je Trivan, saopštilo je Ministarstvo zaštite životne sredine.\nOn je dodao da je za projekte u životnoj sredini koji će pomoći Srbiji u pridruživanju zemljama evropske zajednice u ovom trenutku najpotrebnija projektno-tehnička dokumentacija, koju ima mali broj opština, a koja je preduslov dobijanja investicija iz evropskih fondova.\n"Ministarstvo će pružiti punu pomoć lokalnim samoupravama u izradi projektno-tehničke dokumentacije, ali i u jačanju privatno-javnog partnerstva, kako bi se stvorili osnovni preduslovi za rešavanje ključnih ekoloških problema u Srbiji", rekao je Trivan.\nPored izbornih aktivnosti i razmatranja postignutog u prethodnom periodu, utvrđene su aktivnosti Odbora u narednom periodu, i ukazano na pravce delovanja u ovim oblastima lokalnih samouprava širom Srbije.\nMeđu planiranim aktivnostima SKGO istaknuti su jačanje međusobne saradnje i zajednički projekti opština, osnivanje zelenih saveta na lokalnom nivou, uključivanje zajednice lokalnih samouprava u borbu protiv klimatskih promena, navodi se u saopštenju.\nIzvor: Blic, 21.Mar.2018, 00:46\n20.Mar.2018: Radio Televizija Vojvodine


23. 12. 2020 15:37\nBANJALUKA - Okružni sud Banjaluka odredio je juče jednomjesečni pritvor Draganu Ševi zbog sumnje za ubistvo monaha Stefana Ačića u manastiru Glogovac, koji može trajati do 21. januara 2021. godine.\nSinu poznatog pjevača određen pritvor zbog nasilja u porodici\nBEOGRAD -Treći osnovni sud u Beogradu odredio je u četvrtak na prijedlog tužilaštva pritvor do 30 dana Darijanu Mandiću, osumnjičenom za nasilje u porodici, odnosno nad bivšom suprugom.\nZatražen pritvor Beograđanima osumnjičenim za krađu jakni\nBANJALUKA - Zbog krađe skupocjenih jakni, banjalučka policija uhapsila je Beograđane Slobodana Stepanovića (47) i Jelenu Gorgijević (39), a nakon ispitivanja osumnjičenih, postupajući tužilac im je stavio prijedlog za određivanje jednomječnog pritvora.\n03. 11. 2020 15:11\nPomoćnici ministra poljoprivrede Srbije određen pritvor\nBEOGRAD - Pomoćnici ministra poljoprivrede Srbije, osumnjičenoj za primanje mita, određen je pritvor, kao i osumnjičenom da je dao mito, saopštio je Viši sud u Beogradu.\n08. 10. 2020 10:50\nTraže da Sabaheta Džindo ide u pritvor u zdravstvenu ustanovu\nBANJALUKA - Postupajući tužilac Okružnog javnog tužilaštva Banjaluka, nakon ispitivanja Sabahete Džindo, poznatije kao kraljica džeparoša, a koja je osumnjičena za krađu novca u ovom gradu, zatražio je da joj bude određen pritvor.\n12. 09. 2020 15:42\nPredložen pritvor uhapšenim u akciji "Fejs"\nBANJALUKA - Banjalučko Okružno javno tužilaštvo predložilo je pritvor za Tomislava Vrepca (22) i Luku Pucara (21) iz Banjaluke, te Vladana Milojevića (30) iz Teslića zbog sumnje da su počinili krivično djelo neovlaštena proizvodnja i promet droge.


Gradsko vijeće Zenice ima ovlasti pokrenuti proceduru “zamjene gradonačelnika”\nZbog odsustva Kasumovića, Grad Zenica nema izvršioca budžeta\nGradska uprava Grada Zenica, zbog prošlosedmičnog hapšenja i određivanja jednomjesečnog pritvora za gradonačelnika tog grada Fuada Kasumovića, održala je pres-konferenciju na kojoj su saradnici i pomoćnici gradonačelnika govorili o stanju u tom grad.\nSekretar Gradske uprave Selver Keleštura podsjetio je kako su i na prošloj pres-konferenciji, koja je održana u četvrtak, 2. decembra, istakli da “iznenandna spriječenost i odsutnost gradonačelnika proizvodi značajne posljedice po funkcioniranje Grada i Gradske uprave”, kao i svih institucija koje su u funkciji izvršenja određenih obaveza prema građanima i pravnim subjektima.\n– Moramo znati da je gradonačelnik izvršni organ Grada, kao jedinice lokalne samouprave. Najbitnije funkcije, zapravo, koje su od interesa za ostavrivanje prava Grada kao lokalne jedinice samouprave, uključujući, dakle, prava građana i drugih subjekata koji žive na području Grada, vezane su za nesmetano obavljenje ove funkcije. Gradonačelnik je odgovoran za izvršavanje budžeta Grada. Posljedice nemogućnosti izvršenja budžeta proizvode ostale reperkusije, koje su vezane za ostvarivanje osnovnih funkcija Gradske uprave i gradskih institucija. Mi, faktički, nemamo izvršioca budžeta, koji može izvršavati finansijske transakcije i druge obaveze Grada, obzirom da je gradonačelnik odgovoran za izvršenje budžeta – istakao je Keleštura.\nTrenutno, istakao je, izvršavaju samo “operativne, redovne poslove”, ali ona “najbitnija pitanja i funkcije”, a koje su po Programu rada Gradske uprave i Gradskog vijeća Zenica u nadležnosti gradonačelnika.\nGradonačelnik je, podsjetio, jedini ovlašteni predlagač za pripremu i donošenje budžeta pa, najavio je, od 1. januara 2022. godine, “Grad neće imati instrumente finansiranja, a trenutno nema ni izvršioca budžeta za tekuću godinu”.\nAko Kasumović ostane u pritvoru, Keleštura je, na novinarsko pitanje, objasnio kako Gradsko vijeće Zenice ima ovlasti pokrenuti proceduru “zamjene gradonačelnika”, u slučaju pokretanja procedure izglasavanja njegovog opoziva s te funkcije te raspisivanje vanrednih izbora.\nOsim Kasumovića, u akciji Drževne agencije za istrage i zaštitu (SIPA) kodnog naziva “Zenicatrans”, uhapšeno je i 10 njegovih saradnika, dok su Tužilaštvu Zeničko-dobojskog kantona na daljnje postupanje bili predati Almira Baručija-Kapidžić, Asmir Mašić, Zlatko Osmanović, Vahdet Drino i Besim Husaković. Kantonalni sud Zenica odredio je jednomjesečni pritvor za Kasumovića i Drinu.\nPripadnici SIPA-e uhapsili dvije osobe u Zenici


UBISTVO BRIS TATONA: Suđenje Đorđu Preliću odloženo za 13. decembar - Kurir\nIzostao sudski veštak Izostao sudski veštak UBISTVO BRIS TATONA: Suđenje Đorđu Preliću odloženo za 13. decembar\n15:15, 29.11.2016. 6\nBEOGRAD - Suđenje Djorđu Preliću, koji se tereti za ubistvo francuskog navijača Brisa Tatona u centru Beograda, odloženo je danas za 13. decembar u Višem sudu u Beogradu.\nSuđenje je odloženo zbog izostanka veštaka koji je opravdao svoj izostanak. Taton je pretučen u masovnoj tuči navijača Partizana i francuskog Tuluza na Obilićevom vencu 17. septembra 2009. godine neposredno pred utakmicu Partizan - Tuluz, koju je došao da gleda.\nOn je na početku ovog postupka negirao bilo kakvu vezu sa smrću Tatona, tvrdeći da nije učestvao u tuči.Suđenje zbog ovog krivičnog dela će se u narednom periodu pored Prelića, ponoviti i za Dejana Puzigaću - poslednjeg optuženog koji je bio u bekstvu i osuđen je u odsustvu na 14 godina zatvora.\nProšle sedmice Viši sud je odobrio ponavljaje suđenja Puzigaći koji je je uhapšen sredinom septembra 2015. godine u Atini a u aprilu je izručen Srbiji.\nTREĆI OSNOVNI SUD: Suđenje Šariću odloženo za 15. jun\nSuđenje Branku Lazareviću odloženo za 8. jun\n(KURIR TV) MUP: Nema povređenih u eksploziji, uviđaj i dalje traje


Poljska može da utiče na završetak gasovoda „Severni tok 2“ - Sputnjik Srbija\n17:24 23.03.2020 Preuzmite kraći link\nPoljska kompanija „PGNiG“ i njena podružnica u Nemačkoj dobile su pravo da se pridruže proceduri koju je inicirala kompanija „Nord Strim 2“ (operator gasovoda u Evropi) za izuzeće gasovoda „Severni tok 2“ iz Trećeg energetskog paketa Evropske unije (EU).\nZvanična Varšava protivi se ovom gasovodu, smatrajući ga pretnjom po energetsku bezbednost Evrope. Tako je poljski ministar spoljnih poslova u martu 2020. godine izjavio da puštanje u rad gasovoda neće dovesti do diverzifikacije isporuka gasa u Centralnu i Istočnu Evropu, nego će doći do kvazi-monopola, kada gas na evropsko tržište bude isporučivao jedini izvođač preko jedinog puta isporuke.\nTreći energetski paket EU reguliše rad gasovoda trećih zemalja na teritoriji EU. Njime je predviđena norma u skladu s kojom kompanije koje isporučuju gas, kao i kompanije koje ga transportuju moraju biti različite. U odnosu na Rusiju, ovo znači da operator gasovoda mora biti nezavisan od „Gasproma“. Pored toga, u skladu s Trećim energetskim paketom EU, 50 odsto kapaciteta cevi treba da bude rezervisano za alternativne isporučioce. Izuzeci su mogući samo uz odobrenje Evropske komisije. Odluka o gasovodu „Severni tok 2“ treba da bude doneta do 24. maja 2020. godine.\nEU, gasovod, Severni tok 2


Tri decenije vranjskog SPS-a: Mi stojimo POSTOJANO, uvek KONSTRUKTIVNI\nLokalne vesti - Petak 16.10.2020 - 14:45\nGradski odbor Socijalističke partije Srbije (SPS) u Vranju u petak obeležava 30 godina od osnivanja i rada lokalnog ogranka ove partije.\n"Važan i nezaobilazan činilac na političkoj sceni Vranja i Srbije" FOTO: D. Ristić/OK Radio\nVrh vranjskih socijalista je tim povodom uputio čestitku svim članovima, pristalicama i simpatizerima partije u kojoj se podseća na proleće 1990. godine kada je obrazovan inicijativni odbor za formiranje vranjskog SPS-a.\n- Prve pristupnice o stupanju u članstvo SPS-a u Vranju potpisane su 26. jula 1990, devet dana nakon održavanja osnivačkog Kongresa SPS-a u Beogradu.\nDo održavanja prve konferencije opštinske organizacije SPS Vranje stranci je pristupilo 6.500 članova, što je profilisalo kao najjaču političku snagu u gradu.\nKarakterističan je podatak da od ovog broja članova polovina njih nije ranije bila u članstvu Saveza komunista Srbije - ističu vranjski socijalisti.\nPrva konferencija održana je 16. oktobra 1990. godine u prisustvu 220 delegata, kada su izabrani Opštinski odbor i Izvršni odbor.\nZa prvog predsednika OO SPS izabran je Miomir Stojanović, diplomirani inžinjer arhitekture iz Vranja, a za sekretara Siniša Mitić, diplomirani politikolog, takođe Vranjanac.\nSPS je bila na vlasti u Vranju 26 godina, podsećaju socijalisti Vranja.\nPosle osamnaest meseci u opoziciji, godine 2018, na osnovu dogovora sa SNS, vratili su se u vlast.\n- Ovaj period je pokazao da SPS-u nije strano ni opoziciono delovanje, pre svega konstruktivno delovanje - ukazuju iz vranjskog SPS-a.\nIzbori 2020. godine održani su "u vrlo specifičnoj atmosferi zbog pandemije koronavirusa, što je uticalo na rezultat SPS-a, dodaju oni.\n- SPS je i dalje važan i nezaobilazan činilac na političkoj sceni Vranja i Srbije.\nMnoge stranke osnovane 90-ih godina više ne postoje, jedino je SPS partija kontinuiteta koja nikada od uvođenja višestranačkog sistema nije bila van parlamenta - navodi se u saopštenju.\nZbog aktuelne epidemiološke situacije u vezi sa koronavirusom, SPS Vranje neće organizovati nikakvu svečanost jer su, kako navode vranjski socijalisti, u ovom trenutku najbitniji životi i zdravlje ljudi.\nKompletno saopštenje Gradskog odbora SPS-a u Vranju možete pročitati na kraju teksta.\nTri decenije SPS-a u Vranju.pdf


Tokom novogodišnjih i božićnih praznika, saobraćajna policija će sprovoditi mere pojačane kontrole saobraćaja - Bor 030\n27. juna 2022. | 09:41\nNaslovna Vesti Hronika Tokom novogodišnjih i božićnih praznika, saobraćajna policija će sprovoditi mere pojačane kontrole...\n31.12.2021. | 18:58\nPo naređenju ministra unutrašnjih poslova, Uprava saobraćajne policije će tokom praznika na svim putnim pravcima vršiti pojačanu kontrolu saobraćaja.\nPripadnici Ministarstva unutrašnjih poslova, Uprave saobraćajne policije, tokom novogodišnjih i božićnih praznika vršiće pojačanu kontrolu saobraćaja na svim putnim pravcima, sa posebnim akcentom na otkrivanju saobraćajnih prekršaja – prekoračenje dozvoljene brzine, vožnja pod dejstvom alkohola i psihoaktivnih supstanci, kao i nekorišćenje sigurnosnog pojasa u cilju očuvanja bezbednosti svih učesnika u saobraćaju.\nPoslednjih dana u saobraćajnim nezgodama na teritoriji Srbije poginulo je čak 16 osoba.\n„Tokom novogodišnjih i božićnih praznika, Uprava saobraćajne policije će na svim putnim pravcima vršiti pojačanu kontrolu saobraćaja. Prošle godine u saobraćaju su stradale 492 osobe, a samo u poslednjih pet dana stradalo je čak 16 ljudi, među kojima su i mlade osobe. Svaka smrt teško da može da se opravda, ali smrt u saobraćaju posebno ne može. Samo da je neko od vozača usporio, vezao pojas i da nije konzumirao alkohol i drogu, ljudski životi bi bili sačuvani“, naveo je nedavno Aleksandar Vulin.\nMinistar je apelovao na sve vozače, a naročito na mlade da kada sednu za volan budu pažljivi, odgovorni i savesni, imajući u vidu da je tokom decembra ove godine poginulo 12 mladih starosti do 24 godine.\n„Po ko zna koji put molim i upozoravam sve ljude, a posebno mlade, sve vozače i učesnike u saobraćaju da ne konzumiraju alkohol i psihoaktivne supstance, da ne sedaju za volan pijani i drogirani, jer ukoliko to učine mogu da izgube svoj život i ugroze živote drugih. Još jednom ponavljam da se duboko zalažem za oštriju kaznenu politiku i da se svakom ko pijan i drogiran sedne za volan i izazove saobraćajnu nesreću sudi za pokušaj ubistva. Nemojte da dozvolite da zbog nemarnog, nesavesnog i neprimerenog ponašanja u saobraćaju trajno uništite i svoj i tuđe živote“, naglasio je ministar.\nSamo u toku prethodnog vikenda, otkriveno je oko 13.000 saobraćajnih prekršaja, što je dvostruko više nego u istom periodu prošle godine. Takođe, zbog vožnje pod dejstvom alkohola i psihoaktivnih supstanci iz saobraćaja je isključeno više od 1.000 vozača, što je tri puta više u odnosu na isti period 2020. godine.\nPripadnici Uprave saobraćajne policije još jednom apeluju na vozače da brzinu kretanja prilagode uslovima puta i da poštuju saobraćajne propise kako bi sačuvali svoje i tuđe živote.


Novo vreme za Plan razvoja - Radio Luna\nPočetna Iz prve ruke Bajina Bašta, Požega, Kosjerić, Arilje Novo vreme za Plan razvoja\nNovo vreme za Plan razvoja\nFoto screenshot/Youtube kanal Skupštine grada Užica\nZa šest meseci je produžen period izrade Plana razvoja grada Užica jednoglasnom odlukom 35 odbornika užičke skupštine tokom 18. sednice.\nPodsetimo, na devetoj sednici užičke skupštine aprila prošle godine, odbornici su usvojili odluku o pristupanju izradi Plana razvoja grada Užica za period od 2021. do 2028. godine, sa rokom od 12 meseci za pripremu, kako je predočeno, dugoročnog dokumenta razvojnog planiranja najšireg obuhvata i najvišeg značaja. Taj dokument treba da sadrži analizu stanja, vizije, prioritetne ciljeve razvoja i smernice za njihovo ostvarivanje.\nTrenutno oko 400 ljudi iz javnog, privatnog i civilnog sektora učestvuje u izradi Plana razvoja grada, napomenuo je tokom 18. sednice predsednik Skupštine grada Užica Branislav Mitrović, koordinator Koordinacionog tima, podsetivši da je po usvajanju odluke prošle godine formirano 19 tematskih radnih grupa, uz Partnerski forum i Koordinacioni tim.\nGrad Užice je 8. septembra 2021. godine sa Republičkim sekretarijatom za javne politike zaključio Sporazum o poslovnoj saradnji za podršku za izradu nacrta Plana razvoja grada Užica.\nNemačka organizacija za međunarodnu saradnju GIZ nas je podržala ko jednu od lokalnih samouprava koja je jako ozbiljno ušla u ovaj proces, na taj način što nam je obezbedila konsultante. Konsutanti su se tek uključili u aprilu ove godine tako da ovih dana veoma aktivno radimo po tom pitanju, rekao je Mitrović pojasnivši da je Sekretarijat za javne politike ranije preporučio da naslov odluke sadrži godinu početka izrade plana razvoja, ali da je u međuvremenu preporučeno da u naslovu tog dokumenta bude godina početka njegove primene.\nPrema usvojenoj odluci, Plan razvoja grada odnosiće se na period od 2023. do 2030. godine.\nProcena je da ćemo do kraja juna imati nacrt Plana razvoja grada. Preko leta i početkom jeseni ćemo imati širok društveni dijalog, ozbiljnu javnu raspravu, pre nego što stavimo i na Gradsko veće i na Skupštinu taj dokument. Već negde u septembru, oktobru ćemo usvajati taj dokument, a uporedo raditi i srednjoročni plan, trogodišnji plan, koji po zakonu mora biti usvojen do 31. januara naredne godine. Znači, od prvog januara naredne godine bi se primenjivao Plan razvoja, najavio je Branislav Mitrović.\nZakon o planskom sistemu iz 2018. godine je predvideo da su lokalne samouprave u obavezi da izrade i usvoje plan razvoja za period ne manji od sedam godina.\nPlanu razvoja se moraju prilagoditi svi planski dokumenti nižeg ranga, piše u Zakonu o planskom sistemu.\nGradska većnica Nada Jovičić je napomenula za Radio Lunu da tek po usvajanju tog krovnog dokumenta mogu biti usvojene strategije, programi, akcioni planovi na lokalnom nivou, poput Programa zaštite životne sredine, lokalnih i regionalnih akcionih planova za klimatske promene, Lokalnog plana upravljanja otpadom. Jovičić je pozvala građane da upute sugestije na veb stranici lokalne samouprave kako bi krovni dokument bio što bolji.\nSem Odluke o izmenama i dopunama Odluke o pristupanju izradi Plana razvoja grada Užica za period 2021. do 2028. godine, odbornici Skupštine grada Užica su usvojili na 18. sednici i Odluku o pristupanju izradi Strategije razvoja urbanog područja grada Užica i opština Čajetina, Požega, Priboj i Bajina Bašta, planski dokument razvoja u skladu sa pravilima Evropske Unije.\nAleksandar Tasić iz Gradske uprave je kazao da je Užice dobilo tehničku podršku za izradu strategije posredstvom Programa Evropske unije za lokalni razvoj EU PRO Plus. U odluci je naveden rok od osam meseci za izradu tog dokumenta.


Saniran kvar na regionalnom vodovodnom sistemu - Vijesti | Radio Televizija Budva - Budva Crna Gora\nSaniran kvar na regionalnom vodovodnom sistemu\nZbog kvara na cjevovodu regionalnog snabdijevanja na lokalitetu u Bečićima, potrošači u budvanskim naseljima: Prijevor, Svinjišta, Seoce, Jaz i Lastva, nisu imali vodu tokom jutra ali su iz Regionalnog vodovoda uspjeli da u rekordnom vremenu saniraju kvar.\nU nedelju 4. marta u 00:15 časova, dežurna služba JP „Regionalni vodovod Crnogorsko primorje“ je zahvaljujući SCADA sistemu registrovala kvar na cjevovodu u Bečićkoj plaži, nakon čega je daljinskim upravljanjem automatski obustavljen transport vode na spornoj dionici regionalnog vodovodnog sistema.\nTehnička služba Regionalnog vodovoda je obilaskom terena identifikovala tačnu lokaciju kvara i utvrdila da je uzrok izazvan pomjeranjem cjevovoda koji se nalazi na plaži zbog slabe nosivosti terena i izuzetno nepovoljnih vremenskih prilika, što je uzrokovalo naprsnuće spojnice na cjevovodu 700mm. Sprovedene su aktivnosti na pražnjenju vode iz ugroženog dijela cjevovoda i\norganizovane eksterne ekipe podrške u cilju hitne realizacije aktivnosti na popravci kvara koje su podrazumijevale značajne zemljane radove, a zatim montažu nove spojnice.\nTokom noći su na lokaciju kvara dopremljene potrebne građevinske mašine, dok su radovi počeli u 06:30 i završeni su u rekordnom roku, iako se realizacija radova odvijala u nepovoljnim vremenskim uslovima zbog jakih udara vjetra i kiše. Na ovaj način stvoreni su uslovi da se već u 12 časova uspostavi redovan radni režim i na tom dijelu regionalnog vodovodnog sistema.\nU saradnji sa lokalnim vodovodnim preduzećima je u toku radova na popravci uspostavljen režim isporuke vode koji je minimizirao uticaj na vodosnabdijevanje građana Tivta i Kotora, dok je do privremene obustave vodosnabdijevanja područja opštine Budve\ndošlo u naselju Seoce.\nOtežano snadbijevanje vodom zbog havarije\nNevrijeme nije oštetilo cijevi na Kamenovu, u planu premiještanje\nZbog havarije na mreži naselje Nerin u Petrovcu bez vode\nHavarija na cjevovodu u Kamenovu\nDio grada bez vode zbog havarije